tripathysagar/odia_wiki huggingface dataset:
ପେଦ୍ଦାପୁରମ ଏକ ଭାରତୀୟ ପୌରପାଳିକା   ଅଟେ । ଏହା ଆନ୍ଧ୍ର ପ୍ରଦେଶର ଏଅସ୍ତ୍ ଗୋଦବରି ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ପେଦ୍ଦାପୁରମ ୧୭.୦୭୫୭ ଉତ୍ତର ଅକ୍ଷାଂଶ ଓ ୮୨.୧୩୯୧ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୬୭ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପେଦ୍ଦାପୁରମ ସହରର ମୋଟ ଜନସଂଖ୍ୟା ୪୫୧୭୪ ଅଟେ । ସେଥି ମଧ୍ୟରୁ ୪୯.୩୮% ଜଣ ପରୁଷ ହୋଇଥିବା ବେଳେ ୫୦.୬୨% ଜଣ ନାରୀ ଅଟନ୍ତି । ପେଦ୍ଦାପୁରମର ସାକ୍ଷରତା ହାର ୬୨.୫୮% ଅଟେ । ଏହା ଜାତୀୟ ହାରଠାରୁ ୨.୨୬% ପ୍ରତିଶତ କମ ଅଟେ । ସେଥିରୁ ୩୨.୮୦% ପ୍ରତିଶତ ପୁରୁଷ ଓ ୨୯.୭୮% ନାରୀ ଅଟନ୍ତି । ୧୦.୬୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତେଲୁଗୁ ପେଦ୍ଦାପୁରମର ସରକାରୀ ଭାଷା ଅଟେ ।
ଟନସିଲ ପଥର  , ଅନ୍ୟ ନାମ ଟନସିଲୋଲିଥ ରୋଗରେ ଟନସିଲ ମଧ୍ୟରେ ଥିବା ଫାଙ୍କମାନଙ୍କରେ ଖାଦ୍ୟ ଅବଶେଷ ରହି ଖଣିଜ ପଦାର୍ଥରେ ପରିବର୍ତ୍ତିତ ହୋଇଯାଏ । ଖଣିଜ ପଦାର୍ଥରେ ପରିବର୍ତ୍ତିତ ନହୋଇଥିଲେ ତାହାକୁ କ୍ରନିକ କେଜିଅସ ଟନସିଲାଇଟିସ୍   କୁହାଯାଏ  ଖରାପ ନିଶ୍ୱାସ ନିର୍ଗତ ହୁଏ  ସାଧାରଣତଃ କୌଣସି ଯନ୍ତ୍ରଣା ହୁଏ ନାହିଁ, କିନ୍ତୁ ସେଠାରେ କିଛି ଜିନିଷ ଥିବାର ଅନୁଭବ ହୁଏ  ବାରମ୍ଭାର ଗଳା ପ୍ରଦାହ ହେଉଥିଲେ ଏହି ରୋଗ ସଙ୍କଟ ରହେ । ଟନସିଲ ପଥରରେ ବିଭିନ୍ନ ଜୀବାଣୁ ଥାଇ ଏକ ବାୟୋଫୁଲ୍ମ ବା ଜୈବିକ ପରଦା ଥାଏ । ସାଧାରଣତଃ ପାଲାଟାଇନ ଟନସିଲରେ ଏହି ରୋଗ ଦେଖାଗଲେ ମଧ୍ୟ ଲିଙ୍ଗୁଆଲ ଟନସିଲରେ ମଧ୍ୟ ଦେଖାଯାଏ । ଟନସିଲ ପଥରଗୁଡିକର ଓଜନ 0.3ରୁ ୪୨ ଏନବିଏସପି ଥିବା ରେକର୍ଡ କରାଯାଇଛି । ମେଡିକାଲ ଇମେଜିଙ୍ଗ ସାହାଯ୍ୟରେ ମଧ୍ୟ ଏହି ଚିହ୍ନଟ କରାଯାଇପାରେ । ଯଦି ଟନସିଲ ପଥର ଜଣେ ବ୍ୟକ୍ତିଙ୍କୁ ବ୍ୟଥିତ କରୁନାହିଁ, ତେବେ କୌଣସି ଚିକିତ୍ସାର ଆବଶ୍ୟକତା ନାହିଁ  ନଚେତ୍ ଲୁଣିଆ ପାଣି କୁଳି କରିବା ଏବଂ ହାତରେ ଅପସାରଣ ପାଇଁ ଚେଷ୍ଟା କରାଯାଇପାରେ  କ୍ଲୋରହେକ୍ସିଡାଇନ ଦେଇ ମଧ୍ୟ ଚେଷ୍ଟା କରାଯାଇପାରେ  ସର୍ଜିକାଲ୍ ଚିକିତ୍ସାରେ ଆଂଶିକ କିମ୍ବା ସମ୍ପୂର୍ଣ୍ଣ ଟନସିଲେକ୍ଟୋମି କରାଯାଇପାରେ  ପ୍ରାଯ ୧୦% ଲୋକଙ୍କର ଟନସିଲ ପଥର ଥାଏ  ପୁରୁଷ ଏବଂ ସ୍ତ୍ରୀ ସମାନ ଭାବରେ ପ୍ରଭାବିତ ହୁଅନ୍ତି  ବୟସ୍କ ଲୋକମାନେ ଅଧିକ ପ୍ରଭାବିତ ହୁଅନ୍ତି
ରତ୍ନ ମଞ୍ଜରୀ ଦେବୀ  (୧ ଜାନୁଆରୀ ୧୯୩୫ - ୨୧ ଜାନୁଆରୀ ୨୦୧୯) ଜଣେ ଓଡ଼ିଆ ରାଜନୀତିଜ୍ଞ ତଥା ଗଞ୍ଜାମ ଜିଲ୍ଲାର ମହୁରୀ ରାଜବାଟୀର ରାଣୀ ଥିଲେ  । ସେ ଓଡ଼ିଶା ବିଧାନ ସଭାର ଜଣେ ସଭ୍ୟା ଭାବରେ କାର୍ଯ୍ୟ କରିଥିଲେ । ୧୯୭୭ ମସିହାରେ ଓଡ଼ିଶା ବିଧାନ ସଭା ନିର୍ବାଚନରେ ରତ୍ନ ମଞ୍ଜରୀ ଦେବୀ ସ୍ୱାଧୀନ ପ୍ରାର୍ଥୀ ଭାବରେ ବ୍ରହ୍ମପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଓଡ଼ିଶାର ପୂର୍ବତନ ମୁଖ୍ୟମନ୍ତ୍ରୀ ବିନାୟକ ଆଚାର୍ଯ୍ୟଙ୍କୁ ପରାସ୍ତ କରି ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ ଓ ପରିବାର ରତ୍ନ ମଞ୍ଜରୀ ଦେବୀ ୧୯୩୫ ମସିହାର ଜାନୁଆରୀ ମାସ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଥିଲା ନାଗେଶ୍ୱର ବକ୍ସି ରାୟ । ସେ ଗଞ୍ଜାମର ମହୁରୀ ରାଜବାଟୀର ରାଜା ଶିଶିର କୁମାର ନରେନ୍ଦ୍ର ଦେବଙ୍କୁ ବିବାହ କରିଥିଲେ । ଏହି ଦମ୍ପତ୍ତିଙ୍କର ୨ଟି ପୁତ୍ର ଓ ୩ଟି କନ୍ୟା ସନ୍ତାନ ଅଛନ୍ତି । ତାଙ୍କ ପତି ଶିଶିର କୁମାର ନରେନ୍ଦ୍ର ଦେବ ଓଡ଼ିଶାର ଜଣେ ରାଜନୀତିଜ୍ଞ ଥିଲେ । ସେ ଭାରତୀୟ ଜାତୀୟ କଂଗ୍ରେସ ଦଳର କର୍ମକର୍ତ୍ତା ଭାବରେ ଓଡ଼ିଶା ରାଜନୀତିରେ ସକ୍ରିୟ ଥିଲେ । ନରେନ୍ଦ୍ର ଦେବ ଭାରତୀୟ ଜାତୀୟ କଂଗ୍ରେସର ପ୍ରତିନିଧି ଭାବରେ ବ୍ରହ୍ମପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ଏବଂ ଜଣେ ବିଧାୟକ ଭାବରେ ୧୯୬୧ ମସିହାରୁ ୧୯୬୭ ମସିହାଯାଏଁ କାର୍ଯ୍ୟ କରିଥିଲେ । ରାଜନୈତିକ ଜୀବନ ରତ୍ନ ମଞ୍ଜରୀ ଦେବୀ ତାଙ୍କ ପତି ରାଜା ଶିଶିର କୁମାର ନରେନ୍ଦ୍ର ଦେବଙ୍କର ମୃତ୍ୟୁ ପରେ ରାଜନୀତିରେ ଯୋଗ ଦେଇଥିଲେ । ସେ ରାଜନୀତିରେ ଯୋଗ ଦେବା ଆଗରୁ ବିଭିନ୍ନ ଆଞ୍ଚଳିକ ମହିଳା ସଂଗଠନ ସହ ପ୍ରତ୍ୟକ୍ଷ ଏବଂ ପରୋକ୍ଷ ଭାବରେ ଜଡ଼ିତ ଥିଲେ । ସେ ୧୯୭୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ବ୍ରହ୍ମପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଜଣେ ସ୍ୱାଧୀନ ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ତାଙ୍କ ପ୍ରତିଦ୍ୱନ୍ଦୀ ଥିଲେ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ପୂର୍ବତନ ମୁଖ୍ୟମନ୍ତ୍ରୀ ତଥା ଲଗାତାର ତିନିଥର ବିଜୟୀ ହୋଇଥିବା ସେଠାକାର ସ୍ଥାନୀୟ ବିଧାୟକ ବିନାୟକ ଆଚାର୍ଯ୍ୟ । ଏହି ନିର୍ବାଚନରେ ସେ ବିନାୟକ ଆଚାର୍ଯ୍ୟକୁ ପରାସ୍ତ କରି ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୨୬ ଜୁନ ୧୯୭୭ରୁ ୧୭ ଫେବୃଆରୀ ୧୯୮୦ରେ ବିଧାନ ସଭା ଭଙ୍ଗ ହେବାଯାଏଁ କାର୍ଯ୍ୟ କରିଥିଲେ । ମୃତ୍ୟୁ ରତ୍ନ ମଞ୍ଜରୀ ଦେବୀଙ୍କର ୨୦୧୯ ମସିହାର ଜାନୁଆରୀ ମାସ ୨୧ ତାରିଖରେ ମୃତ୍ୟୁ ହୋଇଥିଲା । ମୃତ୍ୟୁବେଳକୁ ତାଙ୍କୁ ୮୪ ବର୍ଷ ବୟସ ହୋଇଥିଲା । ଫେବୃଆରୀ ୪, ୨୦୧୯ରେ ତାଙ୍କ ପାଇଁ ବିଧାନ ସଭା ଗୃହରେ ଶୋକ ସଭାର ଆୟୋଜନ କରାଯାଇଥିଲା । ତାଙ୍କ ସହ ପୂର୍ବତନ ସଦସ୍ୟ ଚୈତନ୍ୟ ପ୍ରସାଦ ମାଝି, ପୂର୍ବତନ ବିଧାୟକ ନିତ୍ୟାନନ୍ଦ ଗନ୍ତାୟତ, ରାଜକିଶୋର ପ୍ରଧାନ, ପର୍ଶୁରାମ ପନ୍ଦା, ଭାରତୀୟ ସେନାର ସହିଦ ହେମନ୍ତ କୁମାରଙ୍କ ଶୋକ ସଭା କରାଯାଇଥିଲା ।
ଗ୍ରେଗୋରୀ ପାଞ୍ଜି ଅନୁସାରେ ୨୭ ନଭେମ୍ବର ବର୍ଷର ୩୩୧ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୩୩୨ତମ  । ବର୍ଷ ଶେଷ ହେବା ପାଇଁ ଆଉ ୩୪ ଦିନ ବାକି ଅଛି ।
ଏକତାର ପ୍ରତିମୂର୍ତ୍ତି  ( : ) ହେଉଛି ଭାରତର ସ୍ୱାଧୀନତା ସଂଗ୍ରାମୀ ବଲ୍ଲଭ ଭାଇ ପଟେଲଙ୍କର  (୧୮୭୫-୧୯୫୦) ଗୁଜରାଟର ନର୍ମଦା ଜିଲ୍ଲାରେ ଥିବା ଏକ ପ୍ରତିମୂର୍ତ୍ତି  । ଏହି ୧୮୨ ମିଟର  (୫୯୭ ଫୁଟ) ଉଚ୍ଚ ପ୍ରତିମୂର୍ତ୍ତି ବର୍ତ୍ତମାନ ବିଶ୍ୱର ସର୍ବୋଚ୍ଚ ପ୍ରତିମୂର୍ତ୍ତି ଅଟେ  । ପଟେଲଜୀ ସ୍ୱାଧୀନ ଭାରତର ପ୍ରଥମ ଉପ-ପ୍ରଧାନମନ୍ତ୍ରୀ ଥିଲେ । ପ୍ରତିମୂର୍ତ୍ତିଟି ସର୍ଦାର ସରୋବର ଡ୍ୟାମ ବା ନର୍ମଦା ଡ୍ୟାମ ଆଡ଼କୁ ମୁହଁ କରି ଏକ ନଦୀ ଟାପୁ ଉପରେ ନିର୍ମିତ୍ତ ହୋଇଛି । ଏହା ବଡୋଦରାର ଦକ୍ଷିଣ-ପୂର୍ବରେ ରାଜପି୍ପଲା ନିକଟରେ ଅବସ୍ଥିତ । ଏହି ପ୍ରତିମୂର୍ତ୍ତି ଏବଂ ଏହାର ଆଖପାଖ ଜାଗାକୁ ମିଶାଇ ମୋଟ ଦୁଇ ହେକ୍ଟର  ୪ '୯ ଏକର  ଜାଗାରେ ହୋଇଛି । ପାଖାପାଖି ୧୨୨ କିଲୋମିଟର  (୩୦୦୦ ଏକର) କ୍ଷେତ୍ରଫଳ ବିଶିଷ୍ଟ ଏକ କୁତ୍ରିମ ହ୍ରଦ ଏହାର ଚାରିପାଖରେ ରହିଛି  । ହ୍ରଦଟି ଲାର୍ସନ ଆଣ୍ଡ ଟଉବ୍ରୋ କମ୍ପାନୀଦ୍ୱାରା 29.89  ( $୬୬୩.୫୬ ) ବା ୨୯୮୯ କୋଟି ଟଙ୍କାରେ ହୋଇଥିଲା  । ଭାରତୀୟ ଯନ୍ତ୍ରୀ ରାମ ଭି ସୁତାର ଏହାର ରଚନା କରିଥିଲେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଦେଶବାସୀଙ୍କର ଉଦ୍ଦେଶ୍ୟରେ ପଟେଲଜୀଙ୍କର ୧୪୩ତମ ଜନ୍ମବାର୍ଷିକୀରେ ୩୧ ଅକ୍ଟୋବର ୨୦୧୮ରେ ସମର୍ପଣ କରିଥିଲେ । ସମାଲୋଚନା ଅର୍ଥ ଏବଂ ସ୍ଥାୟୀ ଜାଗା ପ୍ରଦାନ କରିବା ସତ୍ତ୍ୱେ ସ୍ଥାନୀୟ ଆଦିବାସୀ ମୂର୍ତ୍ତି ପାଖାପାଖି ନିଜର ଭିଟାମାଟି ଛାଡ଼ିବାକୁ ନାରାଜ ଥିଲେ । ସମାଜସେବୀ ମେଧା ପଟକର ଏବଂ ଗ୍ଲାଡସନ ଡୁଙ୍ଗଡୁଙ୍ଗ ମଧ୍ୟ ଏହି ପ୍ରକଳ୍ପର ବିରୋଧ କରିଥିଲେ । ତାଙ୍କ ମତରେ ପ୍ରକଳ୍ପଟି ହେବାକୁଥିବା ସ୍ଥାନଟି ସହ ସ୍ଥାନୀୟ ଅଧିବାସୀ ଧାର୍ମିକ ଭାବନାରେ ଜଡ଼ିତ ଥିବାରୁ ଏହାକୁ ବିରୋଧ କରିଥିଲେ । ମହିଳା ସୁରକ୍ଷା, ଶିକ୍ଷା ଏବଂ କୃଷି ଯୋଜନାଗୁଡ଼ିକୁ ଅଣଦେଖା କରି ୨୦୧୪-୧୫ ଆର୍ଥିକ ବଜେଟରେ ଏହି ପ୍ରତିମୂର୍ତ୍ତି ପାଇଁ ୨୦୦ କୋଟି ଟଙ୍କା ମଞ୍ଜୁରୀ ପ୍ରଦାନ କରିବାଦ୍ୱାରା କେନ୍ଦ୍ର ସରକାର ବହୁ ବ୍ୟକ୍ତି ଏବଂ ରାଜନୈତିକ ଦଳଠାରୁ ସମାଲୋଚନାର ଶିକାର ହୋଇଥିଲେ । ଏହି ପ୍ରକଳ୍ପରେ ଚାଇନାର ଏକ ସଂସ୍ଥାର ସାହାଯ୍ୟ ନେବାଦ୍ୱାରା ମଧ୍ୟ କଂଗ୍ରେସ ବିରୋଧ କରିଥିଲା । ପରେ ଚାଇନାର ମାତ୍ର ୯% ସାହାଯ୍ୟ ନିଆଯାଉଛି ବୋଲି କୁହାଯାଇଥିଲା ।
ଆନୋମୋଏପସ୍  ( : ) ନାମକ ଜୀବାଶ୍ମ ପାଦଚିହ୍ନ ଆମେରିକାର ମାସାଚୁସେଟ୍ସ ରାଜ୍ୟର କନେକ୍ଟିକଟ ନଦୀ ଉପତ୍ୟକାରୁ ୧୮୦୨ରେ ମିଳିଥିଲା  ଭୂସ୍ତର ଗଭୀରତା ଅନୁସାରେ ଏହା ପ୍ରାରମ୍ଭିକ ଜୁରାସିକ ଯୁଗର  ଜୀବଟିର ସମସ୍ତ ଚାରିଗୋଟି ପାଦର ଚିହ୍ନ ସୁରକ୍ଷିତ ଅଛି  ଆଗ ଗୋଡ ଦୁଇଟି ଛୋଟ ଓ ପାଞ୍ଚୋଟି ଆଙ୍ଗୁଳି ବିଶିଷ୍ଟ ଏବଂ ପଛ ଗୋଡ ଦୁଇଟି ବଡ଼ ଓ ତିନି ଆଙ୍ଗୁଠି ବିଶିଷ୍ଟ  ଜୀବଟି ବସିଥିବା ସମୟର ଗୋଟିଏ ଚିହ୍ନ ମଧ୍ୟ ମିଳିଛି  ଏହି ଚିହ୍ନଗୁଡିକ ପ୍ଲାଇନି ମୁଡି ନାମକ ଯୁବକଙ୍କଦ୍ୱାରା ଆବିଷ୍କୃତ ହୋ‍ଇଥିଲା  ପାଦଚିହ୍ନରେ ଥିବା ଆଙ୍ଗୁଳି ସଂଖ୍ୟା ଓ ପଛଗୋଡରେ ନଖ ନଥିବାରୁ ଏହା ଏକ ଅର୍ନିଥିସିୟ   ଡାଇନୋସର ବୋଲି ଧାରଣା କରାଯାଏ  ଏପରି ଆଉ ଚିହ୍ନ ପଶ୍ଚିମ ଅଷ୍ଟ୍ରେଲିଆରୁ ମଧ୍ୟ ମିଳିଛି  ବିଶେଷ ଦ୍ରଷ୍ଟବ୍ୟ ଯେ ଆନୋମୋଏପସ୍ ହେଉଛି ଏହି ପାଦଚିହ୍ନ ଗୁଡିକର ନାମ, ଡାଇନୋସରଟିର ନୁହଁ  ଯାହାର ପରିଚିତି ଏଯାଏଁ ଅଜଣା
ଗ୍ରେଗୋରୀ ପାଞ୍ଜି ଅନୁସାରେ ୭ ଫେବୃଆରୀ ବର୍ଷର ୩୮ତମ ଦିବସ ଅଟେ । ବର୍ଷ ଶେଷ ହେବା ପାଇଁ ଆଉ ୩୨୭ ଦିନ ବାକି ଅଛି  ଅଧିବର୍ଷ ଗୁଡ଼ିକରେ ୩୨୮ ଦିନ   । ଘଟଣାବଳୀ ୧୭୯୨ - ଅଷ୍ଟ୍ରିଆ-ପ୍ରୁସିଆ ମଧ୍ୟରେ ସ୍ୱାକ୍ଷର ଚୁକ୍ତି। ୧୮୮୪ - କାନାଡ଼ାରେ ରଗବୀ କ୍ରୀଡ଼ା ସଙ୍ଘ ଗଠିତ। ୧୯୭୪ - ଗ୍ରେନେଡ଼ା ସ୍ୱାଧୀନତା ଲାଭ କଲା। ୧୯୭୬ - ଋଷିଆରେ ବିଶ୍ୱର ସବୁଠାରୁ ବଡ଼ ଟେଲିସ୍କୋପ ନିର୍ମିତ। ୨୦୧୩ - ଆଜାରବୈଜାନ ପ୍ରଥମଥର ଉପଗ୍ରହ ମହାକାଶକୁ ପ୍ରେରଣ କଲା।
ନୃସିଂହ ନାରାୟଣ ସାହୁ‌  (ଜନ୍ମ: ୧୪ ଜୁଲାଇ ୧୯୪୮) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ବର୍ତ୍ତମାନ ବିଜୁ ଜନତା ଦଳର କର୍ମୀ ଭାବରେ ପାଞ୍ଚ ଥର କାର୍ଯ୍ୟ କରିଛନ୍ତି । ନୃସିଂହ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୧୯୯୦, ୨୦୦୪, ୨୦୦୯, ୨୦୧୪ ଓ ୨୦୧୯ ମସିହାରେ ହୋଇଥିବା ଓଡ଼ିଆ ବିଧାନ ସଭା ନିର୍ବାଚନରେ ସେ ପାଲଲହଡ଼ା ଓ ପର୍ଜଙ୍ଗ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୦ମ, ୧୩ଶ, ୧୪ଶ, ୧୫ଶ ଓ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ନୃସିଂହ ନାରାୟଣ ସାହୁ୧୯୪୮ ମସିହାର ଜୁଲାଇ ମାସ ୧୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଗୁଜ ସାହୁ ଓ ପତ୍ନୀଙ୍କ ନାମ ସୌଦାମିନୀ ସାହୁ । ସେ ପେଶାରେ ଜଣେ ଡାକ୍ତର ଓ ତାଙ୍କର ଶିକ୍ଷାଗତ ଯୋଗ୍ୟତା ଏମ୍.ବି.ବି.ଏସ୍. । ରାଜନୈତିକ ଜୀବନ ନୃସିଂହ ଓଡ଼ିଶା ରାଜନୀତିରେ ଜନତା ଦଳ ଓ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ପରେ ସେ ବିଜୁ ଜନତା ଦଳରେ ଯୋଗ ଦେଇଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେଡିର ପ୍ରାର୍ଥୀ ଭାବରେ ପର୍ଜଙ୍ଗ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୬୮,୪୩୩ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜନତା ପାର୍ଟିର ପାର୍ଥୀ ବିଭୂତି ଭୂଷଣ ପ୍ରଧାନଙ୍କ ଠାରୁ ୩୨,୧୬୨ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ଭାରତରେ ପ୍ରବାହିତ ହାଉଥବା ନଦୀ ସମୂହର ତାଲିକା ଏଠାରେ ପ୍ରଦାନ କରାଗଲା । ଏଥିରେ ମୁଖ୍ୟ ନଦୀ ସହ ତାହାର ମୁଖ୍ୟ ଉପନଦୀ ଓ ଶାଖା ନଦୀ ସମୂହକୁ ମଧ୍ୟ ଦର୍ଶାଯାଇଛି । ଭାରତର ମୁଖ୍ୟ ନଦୀଗୁଡ଼ିକ ପୂର୍ବରେ ବଙ୍ଗୋପସାଗର , ଉତ୍ତରରେ ଆରବ ସାଗରରେ ପତିତ ହୁଅନ୍ତି । ଭାରତର ବୃହତ ନଦୀ ସବୁ : : , ( , ),  : ,:ଅନନ୍ୟ ନଦୀ ସବୁ ଏହିପରି ଅନ୍ୟ ସ୍ଥାନରେ ପତିତ ସମୁଦ୍ରରେ ପତିତ ବଂଗୋପସାଗରରେ ପତିତ ହଉଥିବା ନଦୀ ସମୂହ - - .         ,        ,         ,   ,      ( , )  ,  ,  ,    ( , )       ,   , : : : , -     ଆରବ ସାଗରରେ ପତିତ ହଉଥିବା ନଦୀ ସମୂହ .       , . ,              , / !
ଆଣ୍ଟିସାଇକୋଟିକ,  (ଇଂରାଜୀ ଭାଷାରେ ) ଯାହା ନ୍ୟୁରୋଲେପ୍ଟିକ ଭାବରେ ମଧ୍ୟ ଜଣାଶୁଣା, ଏକ ଔଷଧ ଶ୍ରେଣୀ ଯାହା ଉତ୍ତେଜନା, ସିଜୋଫ୍ରେନିଆ, ବାଇପୋଲାର ଡିଜଅଡର ଏବଂ ବାନ୍ତି ପାଇଁ ବ୍ୟବହୃତ ହୁଏ  ଅବାସ୍ତବ ବିଶ୍ୱାସ ଏବଂ ବର୍ଡ଼ର ଲାଇନ ପର୍ସନାଲିଟି ଡିଜଅର୍ଡ଼ର ରୋଗମାନଙ୍କ ନିମନ୍ତେ ମଧ୍ୟ ବ୍ୟବ‌ହୃତ ହୁଏ  ଗୋଟିଏ ଔଷଧ ଅପେକ୍ଷା ଅନ୍ୟ ଔଷଧ ଅଧିକ ପ୍ରଭାବଶାଳୀ ଥିବାର ପ୍ରମାଣ ନାହିଁ  ସେଗୁଡିକ ପାଟିରେ କିମ୍ବା ଇଞ୍ଜେକ୍ସନଦ୍ୱାରା ବ୍ୟବହୃତ ହୋଇପାରେ  କେତେକ ଦୀର୍ଘକାଳୀନ କାର୍ଯ୍ୟକ୍ଷମ ଔଷଧ ମଧ୍ୟ ଉପଲବ୍ଧ ଅଛି  ସାଧାରଣ ଆଣ୍ଟିସାଇକୋଟିକ୍ସର ପାର୍ଶ୍ୱ ପ୍ରତିକ୍ରିୟାରେ ଅନିଚ୍ଛାକୃତ ଗତିବିଧି ବେମାରୀ, ଟାର୍ଡିଭ୍ ଡିସକାଇନେସିଆ, ନିଦ୍ରାଳୁ ଦୋଷ, ନିମ୍ନ ରକ୍ତଚାପ ଏବଂ ଯୌନ‌କ୍ରିୟା ଅସୁବିଧା ହୋଇପାରେ  ଆଟିପିକାଲ୍ ଆଣ୍ଟିସାଇକୋଟିକର ପାର୍ଶ୍ୱ ପ୍ରତିକ୍ରିୟାରେ ଗତିବିଧି ବ୍ୟାଧି, ନିଦ୍ରାଳୁ ଦୋଷ, ଓଜନ ବୃଦ୍ଧି, ମଧୁମେହ ଏବଂ ଯୌନ‌କ୍ରିୟା ଅସୁବିଧା ଦେଖାଯାଇପାରେ, ଯଦିଓ ଗତିବିଧି ବ୍ୟାଧି ସାଧାରଣତଃ କମ୍ ଦେଖାଯାଏ  ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ନ୍ୟୁରୋଲେପ୍ଟିକ୍ ମାଲିଗନାଣ୍ଟ ସିଣ୍ଡ୍ରୋମ ରହିପାରେ । କ୍ଲୋଜାପିନ ଯୋଗୁ କମ ଶ୍ୱେତ ରକ୍ତ କଣିକା ଓ ମାୟୋକାର୍ଡ଼ାଇଟିସ ହୋଇପାରେ । ଏଠାରେ ଦୁଇଟି ମୁଖ୍ୟ ଉପ ପ୍ରକାର ଦେଖାଯାଏ ଯଥା: ସାଧାରଣ ଏବଂ ଅସାଧାରଣ  ଡୋପାମିନ ନିମନ୍ତେ ଉଭୟ ଉପ-ପ୍ରକାର ମସ୍ତିଷ୍କରେ ଥିବା ରିସେପ୍ଟରଗୁଡ଼ିକୁ ଅବରୋଧ କରୁଥିବାବେଳେ ଆଟିପିକାଲ ଗୁଡ଼ିକ ମଧ୍ୟ ସେରୋଟୋନିନ ରିସେପ୍ଟର ଅବରୋଧ କରିଥାଏ  ସାଧାରଣ ଆଣ୍ଟିସାଇକୋଟିକ୍ସ, ପ୍ରଥମେ ୧୯୫୦ ଦଶକରେ ପ୍ରଥମେ ପ୍ରଚଳିତ ହୋଇଥିଲାବେଳେ ୧୯୭୦ ଦଶକରେ ଆଟିପିକାଲ ଶ୍ରେଣୀ ପ୍ରଚଳନ କରାଯାଇଥିଲା  ଉଭୟ ସାଧାରଣ ଏବଂ ଆଟିପିକାଲ ମଧ୍ୟରୁ କେତେକ ଜେନେରିକ ଔଷଧ ଭାବରେ ଉପଲବ୍ଧ ଏବଂ ଅପେକ୍ଷାକୃତ ଶସ୍ତା ଅଟେ   "ନ୍ୟୁରୋଲେପ୍ଟିକ୍" ,  ( ନ୍ୟୁରନ୍ ) ଏବଂ  ( ଧରନ୍ତୁ ) - ଶବ୍ଦର ଅର୍ଥ ହେଉଛି  "ଯାହା ସ୍ନାୟୁ ନିଏ"
‌ତାପସୀ ପନ୍ନୁ‌  (ଜନ୍ମ: ୧ ଅଗଷ୍ଟ ୧୯୮୭) ଜଣେ ଭାରତୀୟ କଥାଚିତ୍ର ଅଭିନେତ୍ରୀ ଏବଂ ମଡେଲ, ଯିଏକି ଦକ୍ଷିଣ ଭାରତୀୟ ଚଳଚ୍ଚିତ୍ର ସ‌ହ ହିନ୍ଦୀ କଥାଚିତ୍ରରେ ଅଭିନୟ କରନ୍ତି  । ତାପସୀ ଜନେ ସଫ୍ଟଓୟାର ଇଞ୍ଜିନିୟର ଭାବରେ କାର୍ଯ୍ୟ କରୁଥିଲେ । ଏହା ପରେ ଅଭିନୟ ଦୁନିଆରେ ପ୍ରବେଶ କରିବା ପୂର୍ବରୁ ସେ ମଡେଲିଂରେ ଯୋଗ ଦେଇଥିଲେ ଏବଂ କିଛି ବିଜ୍ଞାପନରେ ମଧ୍ୟ ଅଭିନୟ କରିଥିଲେ । ୨୦୦୮ରେ ତାପସୀ ‌ପାଣ୍ଟାଲୁନ୍‌ସ୍ ଫେମିନା ମିସ୍ ଫ୍ରେସ୍ ଫେସ୍‌ ଏବଂ ‌ସାଫି ଫେମିନା ମିସ୍ ବିଉଟିଫୁଲ ସ୍କିନ୍‌ ପୁରସ୍କାର ମଧ୍ୟ ଜିତିଥିଲେ । ତାପସୀ ମଡେଲିଂରେ ଯୋଗଦେବାପରେ ୨୦୧୦ରେ ତେଲୁଗୁ ଚଳଚ୍ଚିତ୍ର ‌ଝୁମ୍ମାଣ୍ଡି ନାଦମ୍‌ରେ ଅଭିନୟ କରିବାର ପ୍ରଥମ ସୁଯୋଗ ପାଇଥିଲେ । ଏହା ପରେ ସେ ‌ଆଦୁକଲାମ‌, ‌ବାସ୍ତଦୁ ନା ରାଜୁ‌ ଏବଂ ‌ମିଷ୍ଟ ପର୍‌ଫେକ୍ଟ‌ ଭଳି ସଫଳ ଚଳଚ୍ଚିତ୍ରରେ ଅଭିନୟ କରିଥିଲେ । ତାଙ୍କ ଅଭିନୀତ ତାମିଲ ଚଳଚ୍ଚିତ୍ର ‌ଆଦୁକଲମ‌ ୫୮ତମ ଜାତୀୟ ଚଳଚ୍ଚିତ୍ର ପୁରସ୍କାର ୬ଟି ଜାତୀୟ ପୁରସ୍କାର ପାଇଥିଲା । ତେଲୁଗୁ ଏବଂ ତାମିଲ ଚଳଚ୍ଚିତ୍ର ବ୍ୟତୀତ ତାପସୀ ମାଲାୟଲମ୍ ଚଳଚ୍ଚିତ୍ରରେ ମଧ୍ୟ ଅଭିନୟ କରିଥିଲେ । ହିନ୍ଦୀ କଥାଚିତ୍ର ‌ଚସ୍‌ମେ ବଦୁର୍‌ ଜରିଆରେ ତାପସୀ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ସଫଳତମ ହିନ୍ଦୀ କଥାଚିତ୍ର ‌ବେବି‌ ଏବଂ ‌ପିଙ୍କ୍‌ରେ ତାପସୀ ମଧ୍ୟ ଅଭିନୟ କରିଥିଲେ । ପ୍ରାରମ୍ଭିକ ଜୀବନ ଏବଂ ମଡେଲିଂ ତାପସୀ ୧ ଅଗଷ୍ଟ ୧୯୮୭ରେ ନୂଆଦିଲ୍ଲୀରେ ଏକ ଶିଖ୍ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କର ଗୋଟିଏ ଭଉଣୀ ଅଛି, ଶାଗୁନ୍ ପନ୍ନୁ, ଯିଏକି ଭବିଷ୍ୟତରେ ଅଭିନୟ ଦୁନିଆରେ ପ୍ରବେଶ କରିବାର ଲକ୍ଷ୍ୟ ରଖିଛନ୍ତି । ତାପସୀ ନୂଆଦିଲ୍ଲୀର ମାତା ଜୟ କୌର ପବ୍ଲିକ ସ୍କୁଲରୁ ବିଦ୍ୟାଳୟ ଶିକ୍ଷା ଶେଷ କରିବା ପରେ କମ୍ପ୍ୟୁଟର ବିଜ୍ଞାନରେ ଗୁରୁ ତେଗ୍ ବାହାଦୁର୍ ଇନିଷ୍ଟିଚିଉଟ୍ ଅଫ୍ ଟେକ୍ନୋଲୋଜିରୁ ପ୍ରଯୁକ୍ତିବିଦ୍ୟାରେ ସ୍ନାତକ ହାସଲ କରିଥିଲେ । ଏହାପରେ ସେ ଜଣେ ସଫ୍ଟଓୟାର ଇଞ୍ଜିନିୟର ଭାବରେ କାର୍ଯ୍ୟ କରିଥିଲେ । ‌ଚେନାଲ ଭି‌ଦ୍ୱାରା ଆୟୋଜିତ କାର୍ଯ୍ୟକ୍ରମରେ ତାପସୀ ମନୋନୀତ ହେବା ପରେ ସମ୍ପୂର୍ଣ୍ଣରୂପେ ମଡେଲିଂରେ ଯୋଗଦେଇଥିଲେ ଏବଂ ଧିରେଧିରେ ଅଭିନୟ ଦୁନିଆରେ ପ୍ରବେଶ କରିଥିଲେ । ଅଭିନୟ ଜୀବନ ତାପସୀ ୨୦୧୦ରେ ତେଲୁଗୁ ଚଳଚ୍ଚିତ୍ର ‌ଝୁମ୍ମାଣ୍ଡି ନାଦମ୍‌ରେ ଅଭିନୟ ଆରମ୍ଭ କରିଥିଲେ । ଏହି ଚଳଚ୍ଚିତ୍ରଟି ମୁକ୍ତିଲାଭ କରିବା ପରେ ପରେ ତାପସୀ ତିନୋଟି ତେଲୁଗୁ ଚଳଚ୍ଚିତ୍ର ପାଇଁ କାର୍ଯ୍ୟ ପାଇଥିଲେ । ଏହାପରେ ସେ ‌ଆଦୁକଲାମ‌, ‌ବାସ୍ତଦୁ ନା ରାଜୁ‌, ‌ମିଷ୍ଟ ପର୍‌ଫେକ୍ଟ‌ ଏବଂ ‌ବୀରା‌ ଭଳି ସଫଳ ଚଳଚ୍ଚିତ୍ରରେ ଅଭିନୟ କରିଥିଲେ । ତାପସୀ ୨୦୧୩ରେ ହିନ୍ଦୀ ଚଳଚ୍ଚିତ୍ର ‌ଚସ୍‌ମେ ବଦୁର୍‌‌ ଜରିଆରେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହା ପରେ ସଫଳତମ ହିନ୍ଦୀ କଥାଚିତ୍ର ‌ବେବି‌ରେ ଅଭିନେତା ଅକ୍ଷୟ କୁମାରଙ୍କ ଅଭିନୟ କରିଥିଲେ । ବେବି ଚଳଚ୍ଚିତ୍ରର ସଫଳତା ପରେ ତାପସୀ ଅଭିନେତା ଅମିତାଭ ବଚ୍ଚନଙ୍କ ସ‌ହ ‌ପିଙ୍କ୍‌ ଭଳି ସଫଳ ଚଳଚ୍ଚିତ୍ରରେ ଅଭିନୟ କରିଥିଲେ ।
ବୋଟୁଲିଜ୍ମ  (ଇଂରାଜୀରେ ) ଏକ ବିରଳ ଓ ସମ୍ଭାବ୍ୟ ମାରାତ୍ମକ ପାରାଲିସିସ ଅସୁସ୍ଥତା ଯାହା କ୍ଲସ୍ଟ୍ରିଡିଅମ ବୋଟୁଲିନମ ନାମକ ଜୀବାଣୁର ଟକ୍ସିନ ବା ବିଷଦ୍ୱାରା ସୃଷ୍ଟି ହୁଏ  । ଆରମ୍ଭରେ ଦୁର୍ବଳ ଲାଗେ, ଦେଖିବା ଅସୁବିଧା ହୁଏ, ଥକ୍କା ଲାଗେ ଓ କ‌ହିବା ଅସୁବିଧା ହୁଏ । ପରେ ପରେ ଅବୟବ ଓ ଛାତିର ମାଂସପେଶୀ ଦୁର୍ବଳ ହୋଇଯାଏ । ଏଥିରେ ସାଧାରଣତଃ ଜ୍ୱର ବା ଚେତନଶୂନ୍ୟତା ହୁଏ ନାହିଁ । କେତେକ ବିଭିନ୍ନ ଉପାୟରେ ବୋଟୁଲିଜ୍ମ ହୁଏ । ଜୀବାଣୁର ସ୍ପୋର୍ ଉଭୟ ମାଟି ଓ ପାଣିରେ ସାଧାରଣତଃ ରହେ । ଏଗୁଡ଼ିକ କେତେକ ଉତ୍ତାପ ଓ ନିମ୍ନ ଅମ୍ଳଜାନ ପରିବେଶରେ ବୋଟୁଲିନମ୍ ଟକ୍ସିନ ତିଆରି କରନ୍ତି । ଟକ୍ସିନ ମିଶ୍ରିତ ଖାଦ୍ୟ ଖାଇଲେ ଖାଦ୍ୟବାହିତ ବୋଟୁଲିଜ୍ମ ହୁଏ । ଜୀବାଣୁ ଅନ୍ତନଳୀରେ ଟକ୍ସିନ ନିର୍ଗତ କଲେ ନବଜାତ ବୋଟୁଲିଜ୍ମ ହୁଏ । ସାଧାରଣତଃ ୬ ବର୍ଷ ବୟଷରୁ କମ ହୋଇଥିବା ଶିଶୁଙ୍କୁ ଏହି ରୋଗ ହୁଏ ଯେହେତୁ ଏହି ବୟସ ପରେ ଦେହରେ ସୁରକ୍ଷା ପ୍ରଣାଳୀ ତିଆରି ହୋଇଯାଏ । ରାସ୍ତାରେ ଡ୍ରଗ ଇଞ୍ଜେକ୍‌ସନ୍ ଦେଲେ କ୍ଷତ ବୋଟୁଲିଜ୍ମ ହୁଏ । ଏହି କ୍ରମରେ ଇଞ୍ଜେକ୍‌ସନ୍ ଦେବା ସ୍ଥାନରେ ସ୍ପୋର ପ୍ରବେଶ କରେ ଓ ଅମ୍ଳଜାନ ଅଭାବରେ ଟକ୍ସିନ ନିର୍ଗତ କରେ । ଏହି ରୋଗ ମଣିଷ‌ଠାରୁ ମଣିଷକୁ ଡିଏଁ ନାହିଁ । ସଂଦିଗ୍ଧ ଲୋକର ଦେହରେ ଟକ୍ସିନ ବା ଜୀବାଣୁ ପାଇଲେ ରୋଗ ନିର୍ଣ୍ଣୟ ହୁଏ । ଉତ୍ତମ ରୂପେ ଖାଦ୍ୟ ପ୍ରସ୍ତୁତ କରି ଏହାକୁ ପ୍ରତିରୋଧ କରାଯାଏ । ଏହି ଟକ୍ସିନ ୫ ମିନିଟରୁ ଅଧିକ ସମୟ ୮୫ ଡିଗ୍ରୀ ସେଲ୍‌ସିଅସ୍‌ରୁ ଅଧିକ ଉତ୍ତାପରେ ଗରମ କଲେ ନଷ୍ଟ ହୋଇଯାଏ । ଏହି ରୋଗ ସଙ୍କଟ ଥିବା ଯୋଗୁ ଏକ ବର୍ଷ ବୟସରୁ କମ ପିଲାଙ୍କୁ ମହୁ ଖାଇବାକୁ ବାରଣ କରାଯାଏ । ଆଣ୍ଟିଟକ୍ସିନ ଦେଇ ଏହାର ଉପଚାର କରାଯାଏ । ଶ୍ୱାସ କ୍ରିୟା ହୋଇ ନ ପାରୁଥିଲେ ମେକାନିକାଲ ଭେଣ୍ଟିଲେସନ ଦିଆଯାଏ ଯାହା ଅନେକ ମାସ ପର୍ଯ୍ୟନ୍ତ ଆବଶ୍ୟକ ହୋଇପାରେ । ଆଣ୍ଟିବାୟୋଟିକ ବ୍ୟବ‌ହାର କରାଯାଇପାରେ । ୫ରୁ ୧୦ ଦଶ % ଲୋକଙ୍କର ମୃତ୍ୟୁ ହୁଏ । ଅନେକ ପଶୁମାନଙ୍କୁ ଏହା ଆକ୍ରମଣ କରିପାରେ ।
ଭୁବନେଶ୍ୱର ମହାପାତ୍ର, ଓଡ଼ିଶାର ଜଣେ ଜଣାଶୁଣା ନାଟ୍ୟକାର । ମଞ୍ଚ ଓ ବେତାର ମାଧ୍ୟମରେ, ତାଙ୍କ ରଚିତ ବହୁ ସାମାଜିକ, ଐତିହାସିକ ଓ ରହସ୍ୟଧର୍ମୀ ନାଟକ ପରିବେଷିତ ହୋଇ ଲୋକପ୍ରିୟତା ଲାଭ କରିଛି । ବାଲ୍ୟଜୀବନ ଓ ଶିକ୍ଷା ଭୁବନେଶ୍ୱର ମହାପାତ୍ର, ୧୯୨୫ ଅଗଷ୍ଟ ୨୫ତାରିଖରେ ପୁରୀ ଜିଲ୍ଲାର ବୀରନରସିଂହପୁରଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ନରସିଂହ ମହାପାତ୍ର ଓ ମାତାଙ୍କ ନାମ ଲକ୍ଷ୍ମୀ ଦେବୀ ଥିଲା । ପିତା ନରସିଂହ ଶିକ୍ଷକତା ବୃତ୍ତିରେ ଥିଲେ ଓ କଟକର ପ୍ୟାରିମୋହନ ଏକାଡେମୀରେ ବହୁ ବର୍ଷ ଧରି ଶିକ୍ଷକତା କରିଥିଲେ । ଭୁବନେଶ୍ୱର, ନିଜ ଗାଁରେ ଥିବା ଭାର୍ଗବୀ ବିଦ୍ୟାଳୟରେ ପ୍ରାଥମିକ ଶିକ୍ଷା ଲାଭ କରିଥିଲେ ଓ ପ୍ୟାରିମୋହନ ଏକାଡେମୀରୁ ମାଟ୍ରିକ ପାସ କରିଥିଲେ । ପିଲାଦିନରୁ, ସେ ନାଟକ ପ୍ରତି ଆକର୍ଷିତ ଥିଲେ । ଥରେ ସେ, ନିଜ ଭଉଣୀର ବାକ୍ସରୁ ବଟଫଳ ଚୋରୀ କରି, ଯାତ୍ରା ଅଭିନେତ୍ରୀଙ୍କୁ ମେଡାଲ କରି ପିନ୍ଧାଇ ସମ୍ମାନୀତ କରିଥିଲେ । ନାଟ୍ୟକାର ଜୀବନ  "ତୁଠ ପଥର"  ନାଟକ ଥିଲା ଭୁବନେଶ୍ୱରଙ୍କ ପ୍ରଥମ ମଞ୍ଚସ୍ଥ ନାଟକ । ଏହି ନାଟକଟି ଖୁବ ସଫଳ ହୋଇଥିଲା ଓ ଓଡ଼ିଆ ନାଟକ ଇତିହାସରେ ଏକ ସ୍ୱତନ୍ତ୍ର ପୃଷ୍ଠା ଯୋଡିଥିଲା । ତାଙ୍କ ନାଟ୍ୟପ୍ରତିଭା ଏପରି ପ୍ରଖର ଥିଲା ଯେ, ସମକାଳୀନ ନାଟ୍ୟକାର ଭଂଜକିଶୋର ପଟ୍ଟନାୟକଙ୍କ ନାଟକ  "ତୋଫାନ"  ଦେଖିବା ପରେ, ଭଂଜକିଶୋରଙ୍କ ଅନୁରୋଧରେ ବିଷୟବସ୍ତୁର ସମକ୍ରମରେ ଅନ୍ୟ ଏକ ନାଟକ  "ତୋଫାନ ପରେ"  ରଚନା କରିଥିଲେ । ପ୍ରଭେଦ ଥିଲା,  "ତୋଫାନ" ରେ ଚରିତ୍ର ଚୂଡାମଣି ଛନ୍ନଛଡା ଥିଲା ଓ  "ତୋଫାନ ପରେ" ରେ ସେ ଏକ ସଂସାରୀ ଚରିତ୍ରରେ ଦେଖାଯାଇଥିଲା । ସମକ୍ରମ ଅନୁସରଣ ନାଟକର ଏହି ପରମ୍ପରା ବୋଧହୁଏ ଭାରତର ଅନ୍ୟ କେଉଁ ସାହିତ୍ୟରେ ଏହା ପୂର୍ବରୁ ସମ୍ଭବ ହୋଇନଥିଲା । ଭୁବନେଶ୍ୱରଙ୍କ ନାଟକରେ ଚମତ୍କାର କାହାଣୀ ଓ ମଞ୍ଚ ସହିତ ନୃତ୍ୟ ସଙ୍ଗୀତର ସୁନ୍ଦର ସମନ୍ୱୟ ଦେଖିବାକୁ ମିଳୁଥିଲା । ତାଙ୍କ ରଚିତ ନାଟକ  "ବାହୁଡା ବିଜେ" ରୁ ଦୁଃଖୀରାମ ସ୍ୱାଇଁ ଖଳନାୟକ ଭୂମିକାରେ ଅଭିନୟ କରିବା ଆରମ୍ଭ କରିଥିଲେ । ସେହି ନାଟକରେ ନାୟିକାର ବଢନ୍ତା ନଈକୁ ଡେଇଁବା ଦୃଶ୍ୟ ହେଉ ଅବା  "ବାଡୁଅ ଝିଅ"  ନାଟକର ନାୟିକାର ଟ୍ରେନ ଆଗରେ ଠିଆ ହୋଇ ଆତ୍ମହତ୍ୟା କରିବାର ଦୃଶ୍ୟ ହେଉ, ଦର୍ଶକମାନଙ୍କ ମନରେ ଅଦ୍ଭୁତ ଚାଞ୍ଚଲ୍ୟ ଖେଳାଇ ଦେଉଥିଲା । ୧୯୫୮ରେ ଆକାଶବାଣୀ କଟକ କେନ୍ଦ୍ର ପ୍ରତିଷ୍ଠା ହେବା ପରେ, ଭୁବନେଶ୍ୱର ଆକାଶବାଣୀ ପାଇଁ ମଧ୍ୟ ବହୁ ନାଟକ ରଚନା କରିଥିଲେ । ଓଡ଼ିଆ କଥାଚିତ୍ର ସିନ୍ଦୂର ବିନ୍ଦୁ ତାଙ୍କରି କାହାଣୀ ଆଧାରରେ ନିର୍ମିତ ହୋଇଥିଲା । ରଚିତ ନାଟକ ମଞ୍ଚରେ ପରିବେଷିତ ତୋଫାନ ପରେ - ୧୯୫୮ ତୁଠ ପଥର - ୧୯୫୮ କିଏ କାହାର - ୧୯୫୮ କାଚ କାଞ୍ଚନ - ୧୯୫୯ ଜମାନବନ୍ଦୀ - ୧୯୬୧ ବାଟବରଣ - ୧୯୬୩ ମୋତିମହଲ - ୧୯୬୩ ବାହୁଡା ବିଜେ - ୧୯୬୪ ବାଡୁଅ ଝିଅ - ୧୯୬୪ ବାଧା ବନ୍ଧନ - ୧୯୬୪ ସେଇ ଦିନ ସେଇ ରାତି - ୧୯୬୫ ଅପରାଜିତା - ୧୯୬୫ ଅପବାଦ - ୧୯୬୫ ଦେଖିଲେ ଜାଣିବେ - ୧୯୬୮ ପରୀକ୍ଷା - ୧୯୭୦ କିଛି ବୁଝିଲେ - ୧୯୭୪ ମନ ଦେଉଳ - ୧୯୭୫ ମୋ ଘର ନାଟକ - ୧୯୭୬ ଅନାଟକ - ୧୯୭୮ ଅସ୍ତ ଚନ୍ଦ୍ରମା ଘର ଘରଣୀ ସାଉଁଟା ଫୁଲ ଗୋଟିଏ ରାତି କଥାଟି ସତ ନାଁ ଦେବେ ଆପଣ ସୁନା ଶିକୁଳି ଦିନଟି ଥିଲା ରବିବାର ଗୋଲକ ଧନ୍ଦା ରାଜ ମୁକୁଟ ଆକାଶବାଣୀରେ ପରିବେଷିତ ଲକ୍ଷ୍ମଣ ପରା ଭାଇ ଏ ଘର ମାଉସୀ ସେ ଘର ପିଉସୀ ସେମାନେ ଓ ଆମେ ବଧୂବରଣ ପବିତ୍ର ପାପୀ ପୁରସ୍କାର ଓ ସମ୍ମାନ ଓଡ଼ିଶା ସାହିତ୍ୟ ଏକାଡେମୀ ସମ୍ମାନ ଓଡ଼ିଶା ସଙ୍ଗୀତ ନାଟକ ଏକାଡେମୀ ସମ୍ମାନ ଗୁରୁ କେଳୁଚରଣ ମହାପାତ୍ର ସମ୍ମାନ - ୨୦୦୪ ୨୦୦୮ ମସିହା ଡିସେମ୍ବର ୧୮ତାରିଖ ଦିନ, ଭୁବନେଶ୍ୱର ମହାପାତ୍ର ଇହଲିଳା ସମ୍ବରଣ କରିଥିଲେ ।
ସବୁ ଗଣତନ୍ତ୍ରର ନିର୍ବାଚନ ପଦ୍ଧତିଠାରୁ ଯୁକ୍ତରାଷ୍ଟ୍ର ଆମେରିକା ରାଷ୍ଟ୍ରପତି ଓ ଉପରାଷ୍ଟ୍ରପତି ନିର୍ବାଚନ ପଦ୍ଧତି ସମ୍ପ୍ପୂର୍ଣ ଭିନ୍ନ । ଏଥିରେ ସିଧାସଳଖ ଭୋଟ ନ ହେଇ ପଞ୍ଜୀକୃତ ଭୋଟରମାନେ ଯୁକ୍ତରାଷ୍ଟ୍ର ନିର୍ବାଚନ କଲେଜର ଏକ ସଦସ୍ୟ ଦଳଙ୍କୁ ଭୋଟ ଦିଅନ୍ତି । ଯେଉଁମାନେ ବିଜୟୀ ହୁଅନ୍ତି, ସେମାନଙ୍କୁ ନିର୍ବାଚକ   କୁହା ଯାଏ । ତା ପର ପର୍ଯ୍ୟାୟରେ ଏହି ସବୁ ନିର୍ବାଚକ ସିଧାସଳଖ ଭୋଟ ମାଧ୍ୟମରେ ରାଷ୍ଟ୍ରପତି ଓ ଉପରାଷ୍ଟ୍ରପତି ଯୋଡିଙ୍କୁ ନିର୍ବାଚନ କରନ୍ତି । ଯଦି ଏହି ନିର୍ବାଚନରେ କେହି ନିରଙ୍କୁଶ ସଂଖ୍ୟା ଗରିଷ୍ଠତା ନ ପାଆନ୍ତି , ତେବେ ପୁଣି ପ୍ରତିନିଧି ସଭା   ନିଷ୍ପତ୍ତି ନିଏ କିଏ ରାଷ୍ଟ୍ରପତି ହେବେ । ଉପରାଷ୍ଟ୍ରପତି ପାଇଁ ସିନେଟ ନିଷ୍ପତ୍ତି ନିଏ । ନିର୍ବାଚନ ଦିବସ : ଆମେରିକାରେ ରାଷ୍ଟ୍ରପତି ନିର୍ବାଚନ ପ୍ରତି ଚାରି ବର୍ଷରେ ଥରେ ହୁଏ । ଆମେରିକାର ସବିଧାନ ଅନୁସାରେ ଏହି ଦିବସ ସ୍ଥାୟୀ ଭାବରେ ନିର୍ଧାରିତ ହୋଇଛି । ନଭେମ୍ବର ମାସର ପ୍ରଥମ ସୋମବାର ପରବର୍ତ୍ତୀ ମଙ୍ଗଳନାର ହିଁ ନିର୍ବାଚନ ଦିବସ ରୂପେ ସ୍ଥିର ହୁଏ । ୨୦୧୬ରେ ହେବାକୁ ଥିବା ନିର୍ବାଚନ ପାଇଁ ସେହି ଅନୁସାରେ ନଭେମ୍ବର ୮ ତାରିଖ , ୨୦୧୬କୁ ସ୍ଥିରୀକୃତ ହେଇଛି । ନିର୍ବାଚନ ପ୍ରଣାଳୀ ଆବଶ୍ୟକୀୟ ଯୋଗ୍ୟତା ସମ୍ବିଧାନ ଅନୁସାରେ ଆମେରିକା ରାଷ୍ଟ୍ରପତି ହେବା ପାଇଁ ଜଣେ ବ୍ୟକ୍ତି ନିଶ୍ଚୟ ଅମରିକା ର  "ପ୍ରାକୃତିକ ଭାବେ ଜନ୍ମିତ ନାଗରିକ "  ହେଇଥିବା ଦରକାର , ୩୫ ବର୍ଷରୁ ଉର୍ଦ୍ଧ ହେବା ଦରକାର , ଏବଂ ଆମେରିକାରେ ୧୪ ବର୍ଷରୁ ଉର୍ଦ୍ଧ ସମୟ ଅବସ୍ଥାନ କରି ସାରିଥିବା ଦରକାର । ପୁନଶ୍ଚ ୨୨ ତମ ସମ୍ବିଧାନ ସଂଶୋଧନ ଅନୁସାରେ ଜଣେ ବ୍ୟକ୍ତି ୨ ଥରରୁ ଅଧିକ ଥର ରାଷ୍ଟ୍ରପତି ହେଇ ପାରିବେ ନାହିଁ । ସେହିପରି ଉପରାଷ୍ଟ୍ରପତି। ପ୍ରାର୍ଥୀ ମଧ୍ୟ ରାଷ୍ଟ୍ରପତିଙ୍କ ପରି ସବୁ ଯୋଗ୍ୟତା ଥିବା ନିଧାର୍ଯ୍ୟ । ଭୋଟ ପ୍ରଦାନ ପଦ୍ଧତି ଇଲେକଟୋରାଳ କଲେଜ ପୂର୍ବତନ ନିର୍ବାଚନମାନଙ୍କ ସାରଣୀ  ( : 52,000+ ) 2016-04-25 . 1840    ' . : 1789-2004 2008-05-17 . 1952 2008    " " ,: , . : 1787-1825 ?
ଗୋପାଳ ସାହୁ, ଜଣେ ମୁକ୍ତାକାଶ ମଞ୍ଚ ଅଭିନେତା ଥିଲେ । ବରଗଡ଼ର ଧନୁଯାତ୍ରାରେ ସେ କଂସ ଭୂମିକାରେ ୨୩ ବର୍ଷ ଅଭିନୟ କରିଥିଲେ । କଂସ ଭୂମିକାରେ ଅବତ୍ତୀର୍ଣ୍ଣ ହେବାରେ ସେ ଥିଲେ ୭ମ ଅଭିନେତା । ତାଙ୍କ ପୂର୍ବରୁ ଏହି ଭୂମିକାରେ ଅନ୍ୟ ୬ ଜଣ ଅଭିନୟ କରିସାରିଥିଲେ । ଜୀବନୀ ଗୋପାଳ, ବରଗଡ଼ ଜିଲା ବରପାଲି ବ୍ଲକ ଅନ୍ତର୍ଗତ କାଇଁଶିର ଗ୍ରାମର ବାସିନ୍ଦା ଥିଲେ । ପେଶାରେ ସେ ଜଣେ ପୁଲିସ ଅଧିକାରୀ ଥିଲେ । ଏଲି ନାମରେ ସେ ପରିଚିତ ଥିଲେ । ୧୯୪୮ ମସିହାରୁ ୨୦୦୮ ମସିହା ପର୍ଯ୍ୟନ୍ତ ସେ ୨ଟି ପର୍ଯ୍ୟାୟରେ ୨୩ ବର୍ଷ ଧରି କଂସ ଭୂମିକାରେ ଅଭିନୟ କରିଥିଲେ । କଂସ ଭୂମିକାରେ ସେ ଯେତେବେଳେ ନଗର ପରିକ୍ରମା କରୁଥିଲେ, ନିଜ ଉପସ୍ଥିତି ବୁଦ୍ଧି ଓ ବାକଚାତୁରୀ ବଳୟରେ ସେ ଅନେକ ଜରିମାନା ପକାଇ ହାସ୍ୟରୋଳ ସୃଷ୍ଟି କରୁଥିଲେ । ଅନେକ ସମୟରେ ସେ ଲୋକଙ୍କ ସମସ୍ୟାକୁ ନେଇ ସରକାରଙ୍କର ଦୃଷ୍ଟି ଆକର୍ଷଣ ମଧ୍ୟ କରୁଥିଲେ । ମୃତ୍ୟୁ ୨୦୨୪ ମସିହା ଅଗଷ୍ଟ ୧୧ ତାରିଖରେ ତାଙ୍କର ପରଲୋକ ଘଟିଥିଲା । ମୃତ୍ୟୁ ବେଳକୁ ସେ ନିଜ ସାନପୁଅ ପାଖରେ ଝାରସୁଗୁଡ଼ାଠାରେ ରହୁଥିଲେ ।
ଦେବୀ କନ୍ୟା କୁମାରୀ  (ଇଂରାଜୀ ଭାଷାରେ ) ମନ୍ଦିରରେ ପାର୍ବତୀ ଏକ କୁମାରୀ କନ୍ୟା ଆକାରରେ ଦର୍ଶନ ଦିଅନ୍ତି  । ତାଙ୍କୁ ଶ୍ରୀ ବାଲା ଭଦ୍ର ବା ଶ୍ରୀ ବାଲା ନାମରେ ମଧ୍ୟ ଲୋକମାନେ ଜାଣନ୍ତି । ତାଙ୍କର ଲୋକପ୍ରିୟ ନାମ ଶକ୍ତି  (ଦୁର୍ଗା ବା ପାର୍ବତୀ) ଦେବୀ  । ଭଗବତୀ ମନ୍ଦିର ତାମିଲନାଡ଼ୁର କନ୍ୟା କୁମାରୀ ଅନ୍ତରୀପଠାରେ ଅଛି ଯେଉଁଠାରେ ବଙ୍ଗୋପ ସାଗର, ଆରବ ସାଗର ଓ ଭାରତ ମହାସାଗର ମିଳିତ ହୋଇଛନ୍ତି । ତାଙ୍କର ଅନ୍ୟାନ୍ୟ ନାମ ମଧ୍ୟ ଅଛି ଯଥା:- କନ୍ୟା ଦେବୀ ଓ ଦେବୀ କୁମାରୀ । ଭକ୍ତମାନେ ତାଙ୍କୁ ଭଦ୍ରକାଳୀ ଭାବରେ ମଧ୍ୟ ପୂଜା କରନ୍ତି । ଋଷି ପର୍ଶୁରାମ ଏହି ମଧିରର ଅଭିଷେକ କରିଥିବା କୁହାଯାଏ । ଆମ ମନର କଠୋରତାକୁ ଦେବୀ ବିଦାୟ କରିଦିଅନ୍ତି ବୋଲି ବିଶ୍ୱାସ କରାଯାଏ; ଗଭୀର ଭକ୍ତି ଓ ଧ୍ୟାନମଗ୍ନ ଭକ୍ତମାନେ ଚକ୍ଷୁ ଓ ମନରେ ଲୋତକ ପ୍ଲାବନ ହେବା ଅନୁଭବ କରନ୍ତି । ଭାରତରେ ଥିବା ୫୨ଟି ଶକ୍ତି ପୀଠ   ମଧ୍ୟରୁ କନ୍ୟା କୁମାରୀ ଅନ୍ୟତମ । ବିଶ୍ୱାସ କରାଯାଏ ଯେ, ସତୀଙ୍କର ମୃତ ଶରୀରର କାନ୍ଧ, ମେରୁଦଣ୍ଡ ତ‌ଥା ଅସ୍ଥି ଏହି ସ୍ଥାନରେ ପଡ଼ି କୁଣ୍ଡଳିନୀ ଶକ୍ତି ସୃଷ୍ଟି ହୋଇଥିଲା । ତିନି ସାଗରର ମିଳନ ସ୍ଥଳର ପକ୍କା ଘାଟ‌ଠାରେ ପ୍ରଭୁ ଗଣେଶଙ୍କର ଏକ ମନ୍ଦିର ଅଛି ଓ କୁମାରୀ ମନ୍ଦିରରେ ପ୍ରବେଶ କରିବା ପୂର୍ବରୁ ଏହି ମନ୍ଦିର ଦର୍ଶନ କରିବା ଉଚିତ ବୋଲି କୁହାଯାଏ । କେତେକ ଲୋକଙ୍କର ମତରେ ଭଦ୍ରକାଳୀ ମନ୍ଦିରଟି ଶକ୍ତି ପୀଠ ଅଟେ । ଶ୍ରୀ ରାମକୃଷ୍ଣ ପରମହଂସଙ୍କର ନିର୍ଦ୍ଦେଶରେ ଦେବୀ ଆଶିର୍ବାଦ ପାଇବା ନିମନ୍ତେ ସ୍ୱାମୀ ବିବେକାନନ୍ଦ ଏଠାକୁ ସନ ୧୮୯୨ରେ ଆସିଥିଲେ । ସାଧାରଣ ସନ୍ୟାସୀଙ୍କ ଭଳି ନିଷ୍କ୍ରିୟ ନ ରହି ସେ ଉଚ୍ଚ ଧରଣର ଧର୍ମ ପ୍ରଚାର ନିମନ୍ତେ ସକ୍ରିୟ ହେବାକୁ ଏହିଠାରେ ନିର୍ଣ୍ଣୟ କଲେ । ଏହି ସ୍ଥାନରେ ରାମକୃଷ୍ଣଙ୍କର ଆଉ ଦୁଇ ଜଣ ଶିଷ୍ୟ ସ୍ୱାମୀ ନିର୍ମଳାନନ୍ଦ ଓ ସ୍ୱାମୀ ବ୍ରହ୍ମାନନ୍ଦ ମଧ୍ୟ ଦେବୀ କନ୍ୟା କୁମାରୀଙ୍କର ପୂଜା କରିଥିଲେ । ସ୍ୱାମୀ ନିର୍ମଳାନନ୍ଦ କେରଳର ବିଭନ୍ନ ସ୍ଥାନମାନଙ୍କରୁ ଛୋଟ ଛୋଟ ଝିଅମାନଙ୍କୁ ଦେବୀଙ୍କର ପୂଜା କରିବ ନିମନ୍ତେ ସନ ୧୯୩୫-୩୬ରେ ଏଠାକୁ ଆଣିଥିଲେ । ସନ ୧୯୪୮ରେ ଓଟ୍ଟପଲମ, ପଲକ୍କଡ, କେରଳରେ ସ୍ୱାମୀ ବିଶଦାନନ୍ଦଙ୍କର ସାରଦା ଆଶ୍ରମ ନାମକ ହିନ୍ଦୁ ବୈରାଗିନୀ ଆଶ୍ରମରେ ଏହି ଝିଅଙ୍କ ମଧ୍ୟରୁ ଏକ ୭ଜଣିଆ ଦଳ ରହିଥିଲେ । ଇତିହାସ ତାମିଲନାଡ଼ୁର ଦକ୍ଷିଣତମ ସ୍ଥାନରେ କନ୍ୟାକୁମାରୀ ଅବସ୍ଥିତ । କୁମାରୀ କନ୍ଦମ   ଅମଳରୁ ଦେବୀ କନ୍ୟା କୁମାରୀଙ୍କର ପୂଜା ହୋଇଆସୁଛି । କନ୍ୟା କୁମାରୀ ଜଣେ ହିନ୍ଦୁ ଦେବୀ । ଏକ ନିର୍ଦ୍ଦିଷ୍ଟ ଦିବସରେ ଶିବ ତାଙ୍କୁ ବିବାହ କରିବାର ପ୍ରତିଶ୍ରୁତି ରକ୍ଷା କରିନପାରିବାକୁ ସେ ବ୍ୟତିବ୍ୟସ୍ତ ଓ କ୍ରୋଧ ଜର୍ଜରିତ ହୋଇ ଅସୁରମାନଙ୍କୁ ମାରିବାକୁ ଲାଗିଲେ ଓ ପରେ ନିରନ୍ତର ତପସ୍ୟା କରିବାକୁ ଲାଗିଲେ । ରାମାୟଣ, ମହାଭାରତ, ଯଜୁର୍ବେଦରେ   ଥିବା ତାଇତ୍ତିରିୟା ସଂହିତାରେ ଥିବା ନାରାୟଣ ଉପନିଷଦ, ମନିମେକାଲାଇ ସଙ୍ଗମ କାମରେ ଦେବୀ କନ୍ୟା କୁମାରୀଙ୍କ ବିଷୟ ଲେଖାଅଛି ।
କହିବିନି ତତେ ଆଇ ଲଭ୍ ୟୁ ୨୦୨୨ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ପ୍ରୀତିଶ ମହାନ୍ତି ଏହି କଥାଚିତ୍ରଟିର ପ୍ରଯୋଜନା କରିଥିଲେ ଓ କାହାଣୀ ରଚନା କରିଥିଲେ । ଏହି କଥାଚିତ୍ରଟିର ସଂଳାପ ରଚନା କରିଥିଲେ ବାପୁ ଗୋସ୍ୱାମୀ । ଲୁବୁନ୍-ଟୁବୁନ୍ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଲୁବୁନ୍, ସୋନା ଓ ମନସ୍ୱିନୀ । ସନ୍ଦୀପ ମିଶ୍ର, ଅର୍ପିତା କର, ରିସ୍ନା, ସରୋଜ ଦାସ, ପ୍ରଭାତି ସାହୁ, ଅଶୋକ ଦାସ, ପୁଷ୍ପା ପଣ୍ଡା, ମିଲି ମହାନ୍ତି, କାଳିଆ, ନନ୍‌ସେନ୍ସ ମଣି, ରବି, ଅମର, ଚିକୁ, ବିଜୟ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୨ ମସିହାର ଜୁଲାଇ ୧୭ ତାରିଖରେ ମୁକ୍ତିଲାଭ କରିଥିଲା । ଭୁବନେଶ୍ୱର ସ୍ୱାତୀ ଓ କଟକରେ ବୃନ୍ଦାବନ ହଲରେ ଦିନ ୧୧ଟାରେ ଏହି କଥାଚିତ୍ରଟିର ପ୍ରିମିୟର ହୋଇଥିଲା । ଅଭିନୟ ଲୁବୁନ ମନସ୍ୱିନୀ ସୋନା ସନ୍ଦୀପ ମିଶ୍ର ଅର୍ପିତା କର ରିସ୍ନା ସରୋଜ ଦାସ ପ୍ରଭାତି ସାହୁ ଅଶୋକ ଦାସ ପୁଷ୍ପା ପଣ୍ଡା ମିଲି ମହାନ୍ତି କାଳିଆ ନନ୍‌ସେନ୍ସ ମଣି ରବି ଅମର ଚିକୁ ବିଜୟ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ । ନିର୍ମଳ ନାୟକ ଓ ବାପୁ ଗୋସ୍ୱାମୀ ଭଳି ଗୀତିକାର ଏହି କଥାଚିତ୍ରଟିର ଗୀତ ରଚନା କରିଥିଲେ । ହ୍ୟୁମାନ ସାଗର, ଅର୍ପିତା ଚୌଧୁରୀ, ଦୀପ୍ତିରେଖା ପାଢ଼ୀ ଭଳି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଗୃହଲକ୍ଷ୍ମୀ, ୧୯୮୫ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ନିରମର୍ଥୀ ପଦ୍ମାକ୍ଷୀ । ବିଜୟ ମିଶ୍ର ଏହି କଥାଚିତ୍ରଟିର ସଂଳାପ ରଚନା କରିଥିଲେ । ପ୍ରଭାକର ରେଡ୍ଡୀ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ । ରାଓ ସି.ଏସ୍.ଆର୍. ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ଶ୍ରୀରାମ ପଣ୍ଡା, ମହାଶ୍ୱେତା ରାୟ, ଦୁଃଖିରାମ ସ୍ୱାଇଁ, ଦେବୁ ବୋଷ, ପ୍ରେମାଞ୍ଜନ ପରିଡ଼ା, ଜୟୀରାମ ସାମଲ, ଲୀଳା ଦୁଲାଲୀ, ସାମୁଏଲ ସାହୁ, ଗୀତା ରାଓ, ବିରେନ ରାଉତରାୟ, କୁଞ୍ଜଲତା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଶ୍ରୀରାମ ପଣ୍ଡା ମହାଶ୍ୱେତା ରାୟ ଦୁଃଖିରାମ ସ୍ୱାଇଁ ଦେବୁ ବୋଷ ପ୍ରେମାଞ୍ଜନ ପରିଡ଼ା ଜୟୀରାମ ସାମଲ ଲୀଳା ଦୁଲାଲୀ ସାମୁଏଲ ସାହୁ ଗୀତା ରାଓ ବିରେନ ରାଉତରାୟ କୁଞ୍ଜଲତା କାହାଣୀ ଗୀତ ଏବଂ ସଙ୍ଗୀତ ପ୍ରଫୁଲ୍ଲ କର ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଓ ଗୀତ ରଚନା କରିଥିଲେ । ଗୀତା ଦାଶ, ବାଣୀ ଜୟରାମ, ଚିତ୍ତ ଜେନା, ପ୍ରଣବ ପଟ୍ଟନାୟକ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଆମିଗ୍‌ଡେଲଡନ   : ;;  " "    ଡାଇନୋସର ବଂଶର ଜୀବ ଅଟେ । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଦକ୍ଷିଣ ଆମେରିକାରୁ ମିଳିଥିଲା । ଏହି ଡାଇନୋସରଟି ଜୁରାସିକ ଯୁଗରେ ବାସ କରୁଥିଲା ।
କ୍ଲେମାଷ୍ଟାଇନ, ମେକଲାଷ୍ଟିନ ନାମରେ ମଧ୍ୟ ଜଣାଶୁଣା, ଆଲର୍ଜିକ ନାକ ପ୍ରଦାହ ବା ଘାସ ଜ୍ୱର ଏବଂ ହାଇଭ୍‌ସ ଭଳି ଆଲର୍ଜି ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ଏକ ଔଷଧ । ସାଧାରଣ ଶର୍ଦ୍ଦିର ଲକ୍ଷଣ ପାଇଁ ମଧ୍ୟ ଏହା ବ୍ୟବହୃତ ହୋଇପାରେ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରାଳୁ ଭାବ, ମୁଣ୍ଡ ବୁଲାଇବା, ସମନ୍ୱୟ ଅଭାବ ଏବଂ ପେଟ ଖରାପ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଉତ୍ତେଜନା, ଶୁଖିଲା ପାଟି ଏବଂ କୋଷ୍ଠକାଠିନ୍ୟ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ କ୍ଷତିର କୌଣସି ପ୍ରମାଣ ନାହିଁ, କିନ୍ତୁ ଏହିପରି ବ୍ୟବହାର ଭଲ ଭାବରେ ଅଧ୍ୟୟନ କରାଯାଇ ନାହିଁ । ସ୍ତନ୍ୟପାନ କରାଇବା ସମୟରେ ଏହାକୁ ବ୍ୟବହାର କରିବା ଉଚିତ୍ ନୁହେଁ । ଏହା ପ୍ରଥମ ପିଢ଼ିର ଏକ ଆଣ୍ଟିହିଷ୍ଟାମିନ ଔଷଧ। କ୍ଲେମାଷ୍ଟାଇନ ୧୯୬୦ ମସିହାରେ ପେଟେଣ୍ଟ ହୋଇ ୧୯୬୭ ମସିହାରେ ଚିକିତ୍ସା କ୍ଷେତ୍ରରେ ବ୍ୟବ‌ହାର ଆରମ୍ଭ କରା‌ଯାଇଥିଲା । ଏହା ଏକ ଜେନେରିକ୍ ଔଷଧ ଏବଂ କାଉଣ୍ଟର ଉପରେ ଉପଲବ୍ଧ । ଯୁକ୍ତରାଜ୍ୟରେ ୧ ମିଗ୍ରା ବିଶିଷ୍ଟ ୬୦ଟି ବଟିକାର ମୂଲ୍ୟ ୨୦୨୧ ସୁଦ୍ଧା ୭ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୧୮ ଡଲାର ଥିଲା ।
ଲାସା ଜ୍ୱର ଅନ୍ୟ ନାମ ଲାସା ରକ୍ତସ୍ରାବୀ ଜ୍ୱର  (ଇଂରାଜୀ ଭାଷାରେ / ) ଏକ ପ୍ରକାର ଭୁତାଣୁ ରକ୍ତସ୍ରାବୀ ଜ୍ୱର   ଯାହା ଲାସା ଭୁତାଣୁ   କରାଏ  । ଏହି ଭୁତାଣୁ ସଂକ୍ରମିତ ହେଲେ ମଧ୍ୟ ଅନେକ ଲୋକଙ୍କର ଲକ୍ଷଣ ନ ଥାଏ । ଏହି ରୋଗର ଲକ୍ଷଣ: ଜ୍ୱର, ଦୁର୍ବଳତା, ମୁଣ୍ଡବଥା, ବାନ୍ତି   ଓ ମାଂସପେଶୀ ଯନ୍ତ୍ରଣା   ହୁଏ । ଅଳ୍ପ କେତେକ କେଶ୍‌ରେ ଖାଦ୍ୟନଳୀ ବା ପାଟିରୁ ରକ୍ତସ୍ରାବ ହୁଏ । ଲକ୍ଷଣ ଆରମ୍ଭ ହେବାର ୨ ସପ୍ତାହ ମଧ୍ୟରେ ୧% ରୋଗୀ ମୃତ୍ୟୁ ବରଣ କରନ୍ତି । ବଞ୍ଚିଯାଇଥିବା ଲୋକଙ୍କ ମଧ୍ୟରୁ ୧/୪ ଅଂଶ ଲୋକ କାଲା   ହୋଇଯାଆନ୍ତି ଓ ତାଙ୍କ ମଧ୍ୟରୁ ଅଧା ଲୋକଙ୍କର ସମୟକ୍ରମେ ସେହି ଦୋଷରେ ଉନ୍ନତି ହୁଏ । ପ୍ରାରମ୍ଭରେ ସଂକ୍ରମିତ ମଲ୍ଟିମାମେଟ ମୂଷାଙ୍କର   ପରିସ୍ରା ବା ମଳ ସଂସ୍ପର୍ଶରେ ଆସିଲେ ରୋଗ ବ୍ୟାପେ । ତା ପରେ ମଣିଷରୁ ମଣିଷ ସଂସ୍ପର୍ଶରେ ବ୍ୟାପେ । ଲକ୍ଷଣ ଦେଖି ରୋଗ ନିର୍ଣ୍ଣୟ କରିବା କଷ୍ଟସାଧ୍ୟ ହୁଏ । ପରୀକ୍ଷାରେ ଭୁତାଣୁ ଆରଏନଏ   ଚିହ୍ନଟ, ଭୁତାଣୁର ଆଣ୍ଟିବଡି   ଓ ସେଲ କଲଚରରେ   ଭୁତାଣୁ ପାଇଲେ ରୋଗ ନିଶ୍ଚିତ ଥିବା ଜଣାଯାଏ । ଏକାଭଳି ଲକ୍ଷଣ ମିଳୁଥିବା ଅନ୍ୟାନ୍ୟ ରୋଗମାନଙ୍କ ନାମ: ଇବୋଲା ଜ୍ୱର, ମ୍ୟାଲେରିଆ, ଟାଇଫଏଡ, ପୀତ ଜ୍ୱର ଇତ୍ୟାଦି । ଆରେନାଭିରିଡି   ଭୁତାଣୁ ପରିବାରର ଲାସା ଏକ ସଭ୍ୟ । ଏହା ନିମନ୍ତେ କୌଣସି ଟିକା   ଏ ପର୍ଯ୍ୟନ୍ତ ବାହାରିନାହିଁ । ସଂକ୍ରମିତ ବ୍ୟକ୍ତିଙ୍କୁ ଅଲଗା ରଖି ଅନ୍ୟମାନଙ୍କ ସ‌ହ ମିଶିବାକୁ ଦିଆଯାଏନି ଓ ମୂଷାଙ୍କଠାରୁ ଦୂରରେ ରହିବାକୁ ପରାମର୍ଶ ଦିଆଯାଏ । ଖାଦ୍ୟ ପଦାର୍ଥକୁ ଘୋଡ଼ଣି ଦେଇ ରଖିବାକୁ ହୁଏ ଓ ବିଲେଇ ରଖି ମୂଷାଙ୍କୁ ଘଉଡ଼େଇବାକୁ ବା ମାରିବାକୁ ଆବଶ୍ୟକ ହୁଏ । ନିର୍ଜଳନ ଓ ଅନ୍ୟାନ୍ୟ ଲକ୍ଷଣରେ ଉନ୍ନତି ଆଣିବାକୁ ଆବଶ୍ୟକ ମୁତାବକ ଚିକିତ୍ସା କରାଯାଏ । ପ୍ରାରମ୍ଭରୁ ଭୁତାଣୁରୋଧୀ ଔଷଧ   ରିବାଭିରିନ   ଦେଲେ ଉପକାରରେ ଆସେ । ଏହି ଚିକିତ୍ସର ଫଳାଫଳ ଭଲ ହୁଏ । ସନ ୧୯୫୦ରେ ପ୍ରଥମେ ଏହି ରୋଗର ବର୍ଣ୍ଣନା ହୋଇଥିଲା । ନାଇଜେରିଆର ଲାସା ଟାଉନରେ ଥିବା ଗୋଟିଏ ରୋଗୀଠାରେ ପ୍ରଥମେ ସନ ୧୯୬୯ରେ ଏହି ରୋଗ ଭୁତାଣୁ ଥିବା ବର୍ଣ୍ଣନା କରାଯାଇଥିଲା । ଦକ୍ଷିଣ ଆଫ୍ରକୀୟ ଦେଶ ଯଥା:- ନାଇଜେରିଆ, ଲାଇବେରିଆ, ସିଏରା ଲିଓନ ଓ ଗିନି ଇତ୍ୟାଦି ଦେଶମାନଙ୍କରେ ଲାସା ଜ୍ୱର ସାଧାରଣତଃ ଦେଖାଯାଏ । ପ୍ରାୟ ୩୦୦,୦୦୦ରୁ ୫୦୦,୦୦୦ ରୋଗୀ ଅଛନ୍ତି ଓ ବାର୍ଷିକ ପ୍ରାୟ ୫,୦୦୦ ମୃତ୍ୟୁ ହୁଏ ।
ସଲମନ ରସଦି (ଜନ୍ମ ୧୯ 19 ଜୁନ ୧୯୪୭) ଜଣେ ଭାରତରେ ଜନ୍ମିତ ବ୍ରିଟିଶ-ଆମେରିକାନ ଉପନ୍ୟାସକାର  । ତାଙ୍କ ଲେଖାରେ ଐତିହାସିକ ଗଳ୍ପ ଥାଏ ଯାହା ଭାରତୀୟ ପୃଷ୍ଠଭୂମିରେ ଲେଖାଥାଏ । ରସଦିଙ୍କର ଦ୍ୱିତୀୟ ଉପନ୍ୟାସ ମିଡନାଇଟସ ଚିଲଡ୍ରେନ ୧୯୮୧ ମସିହାରେ ବୁକର ପୁରସ୍କାର   ପାଇଥିଲା । ୧୯୮୧ ମସିହାରେ ଏହା ସମସ୍ତ ବିଜେତାଙ୍କ ଅପେକ୍ଷା ଦୁଇ ଥର ଶ୍ରେଷ୍ଠ ଉପନ୍ୟାସ ବିବେଚିତ ହୋଇଥିଲା । ତାଙ୍କର ଚତୁର୍ଥ ଉପନ୍ୟାସ ଦି ସାଟାନିକ ଭରଶେଷ   (୧୯୮୮), ଅନେକ ବିବାଦାସ୍ପଦ ହୋଇଥିଲା  । ଏଥିରେ ବାକ ସ୍ବାଧୀନତା ଓ ରାଜନୈତିକ ହିଂସା ବିଷୟ ବିରୋଧାତ୍ମକ ହୋଇଥିଲା । ତାଙ୍କ ବିରୁଦ୍ଧରେ ରୁହୋଲା ଖୋମିନି   ୧୯୮୯ ମସିହାରେ ଫତୱା ବା ମୃତ୍ୟୁ ପରୱାନା   ଜାରି କରିଥିଲେ । ଏଠି ନିମନ୍ତେ ବ୍ରିଟିଶ ସରକାର ପୋଲିସ ବଳ ସହିତ ତାଙ୍କୁ ଲୁକ୍କାୟିତ କରି ରଖିଥିଲେ ।. ତାରିଖ ୧୨ ଅଗାଷ୍ଟ ୨୦୨୨ ଦିନ ଚଉତାକାରେ   ବକ୍ତୃତା ଦେବାକୁ ଯାଉଥିବା ବେଳେ ଜଣେ ବ୍ୟକ୍ତି ତାଙ୍କୁ ଛୁରୀରେ ଆଘାତ କରିଥିଲା ଯାହା ଫଳରେ ତାଙ୍କର ଅବସ୍ଥା ଅତ୍ୟନ୍ତ ସାଙ୍ଘାତିକ ହୋଇଥିଲା । ପୁରସ୍କାର, ସମ୍ମାନ ଓ ପରିଚୟ ସଲମନଙ୍କୁ ମିଳିଥିବା ଅନେକ ସମ୍ମାନ ମଧ୍ୟରୁ ସାହିତ୍ୟ ନିମନ୍ତେ ୟୁରୋପିଆନ ୟୁନିଅନର ଆର୍ଟିଜାନ ପୁରସ୍କାର  , ଜର୍ମାନୀର ରାଇଟର ଅଫ ଦି ଇଅର , ଇଟାଲିର ପ୍ରିମିଅର ଗ୍ରିଞ୍ଜେନ କାଭୋର   ଇତ୍ୟାଦି ଅନେକ ସମ୍ମାନ ପାଇଥିଲେ । ସେ ୧୯୮୩ ମସିହାରେ ରୟାଲ ସୋସାଇଟିର ଫେଲୋ ଭାବରେ ନିର୍ବାଚିତ ହୋଇଥିଲେ । ତାଙ୍କୁ ୨୦୦୭ ମସିହାରେ ସାହିତ୍ୟର ସେବା ନିମନ୍ତେ ତାଙ୍କୁ ନାଇଟହୁଡ  (ସାର) ପ୍ରଦାନ କରାଯାଇଥିଲା  । ମାଗାଜିନ ପକ୍ଷରୁ ୧୯୪୫ ମସିହାରୁ ୨୦୦୮ ପର୍ଯ୍ୟନ୍ତ ୫୦ ଜଣ କୃତୀ ସାହିତ୍ୟିକ ମଧ୍ୟରୁ ତାଙ୍କୁ ୧୩ ତମ କ୍ରମ ଦିଆଯାଇଥିଲା । ରସଦି ୨୦୦୦ ମସିହାରୁ ଯୁକ୍ତରାଷ୍ଟ୍ରରେ ରହୁଛନ୍ତି । ସନ ୨୦୧୫ରେ ଆର୍ଥର ଏଲ କାର୍ଟର ଜର୍ଣାଲିଜ୍ମ ଇନଷ୍ଟିଚ୍ୟୁଟ ଅଫ ନିୟୁ ୟୋର୍କ ୟୁନିଭରସିଟି ପକ୍ଷରୁ ତାଙ୍କୁ ଉଲ୍ଲେଖନୀୟ ଲେଖକ ସମ୍ମାନ ଦିଆଯାଇଥିଲା ।
ଆଞ୍ଚଳିକ ଭାଷା ସାହିତ୍ୟରେ ଉଚ୍ଚକୋଟୀର ସାହିତ୍ୟ ରଚନା ନିମନ୍ତେ କେନ୍ଦ୍ର ସରକାରଙ୍କ ତରଫରୁ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପ୍ରଦାନ କରାଯାଇଥାଏ ।
ପାଲାକୋଲେ ଏକ ଭାରତୀୟ ପୌରପାଳିକା   ଅଟେ । ଏହା ଆନ୍ଧ୍ର ପ୍ରଦେଶର ୱେସ୍ତ୍ ଗୋଦବରି ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପାଲାକୋଲେ ସହରର ମୋଟ ଜନସଂଖ୍ୟା ୫୭୧୭୧ ଅଟେ । ସେଥି ମଧ୍ୟରୁ ୪୯.୬୧% ଜଣ ପରୁଷ ହୋଇଥିବା ବେଳେ ୫୦.୩୯% ଜଣ ନାରୀ ଅଟନ୍ତି । ପାଲାକୋଲେର ସାକ୍ଷରତା ହାର ୭୪.୨୫% ଅଟେ । ଏହା ଜାତୀୟ ହାରଠାରୁ ୯.୪୧% ପ୍ରତିଶତ କମ ଅଟେ । ସେଥିରୁ ୩୮.୯୮% ପ୍ରତିଶତ ପୁରୁଷ ଓ ୩୫.୨୭% ନାରୀ ଅଟନ୍ତି । ୧୦.୯୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତେଲୁଗୁ ପାଲାକୋଲେର ସରକାରୀ ଭାଷା ଅଟେ ।
ଇଲେକ୍ଟ୍ରୋନିକ କମର୍ସ  ସାଧାରଣତ ଇ-କମର୍ସ  ( - ବା - ) ଭାବେ ଜଣାଶୁଣା  ଅଥବା ଇଲେକ୍ଟ୍ରୋନିକ ବିପଣନ ଇଣ୍ଟରନେଟ କିମ୍ବା ଅନ୍ୟାନ୍ୟ କମ୍ପ୍ୟୁଟର ନେଟୱର୍କ ଜରିଆରେ କୌଣସି ଉତ୍ପାଦର କିଣାବିକାକୁ ବୁଝାଇଥାଏ । ଇଲେକ୍ଟ୍ରୋନିକ ଇ-କମର୍ସ ଇଲେକ୍ଟ୍ରୋନିକ ଫଣ୍ଡ ଟ୍ରାନ୍ସଫର, ସପ୍ଲାଇ ଚେନ ମାନେଜମେଣ୍ଟ, ଇଣ୍ଟରନେଟ ମାର୍କେଟିଂ, ଅନଲାଇନ ଟ୍ରାଞ୍ଜେକସନ ପ୍ରସେସିଂ, ଇଲେକ୍ଟ୍ରୋନିକ ଡାଟା ଇଣ୍ଟରଚେଞ୍ଜ  , ଇନଭେଣ୍ଟରି ମାନେଜମେଣ୍ଟ ସିଷ୍ଟମ ଆଉ ସ୍ୱୟଂଚାଳିତ ଡାଟା କଲେକସନ ସିଷ୍ଟମ ଆଦି ଟେକନୋଲୋଜିର ବ୍ୟବହାର କରିଥାଏ । ଯଦିଓ ଏହା ଅନେକ ଗୁଡିଏ ଟେକନୋଲୋଜି ଯଥା; ଇ-ମେଲ, ମୋବାଇଲ ଉପକରଣ ଓ ଟେଲିଫୋନ ଆଦିର ବ୍ୟବହାର କରିଥାଏ ତେବେ ଆଧୁନିକ ଇଲେକ୍ଟ୍ରୋନିକ କମର୍ସ ସାଧାରଣତ ୱାର୍ଲଡ଼ ୱାଇଡ଼ ୱେବ ବ୍ୟବହାର କରି ଅର୍ଥ-ପରିବହନ  (ଟ୍ରାଞ୍ଜେକସନ)ର ଜୀବନକାଳ ବ୍ୟବହାର କରିଥାଏ  । ଇଲେକ୍ଟ୍ରୋନିକ କମର୍ସ ସାଧାରଣତ ଇ-ବିଜନେସର ଏକ ବିପଣନ ଭାଗ ଭାବରେ ପରିଗଣିତ ହୋଇଥାଏ । ଏହା ଆର୍ଥିକ ଓ ଅର୍ଥ ଦେବାରେ ସହଯୋଗ କରିବା ନିମନ୍ତେ ଡାଟା ବିନିମୟକୁ ନେଇ ଗଢ଼ା । ଇ-କମର୍ସ ତଳଲିଖିତ ଉପବିଭାଗରେ ବିଭାଜିତ: ଇ-ଟେଲିଂ ଅଥବା ୱେବସାଇଟ ମାନଙ୍କରେ  "ଭର୍ଚୁଆଲ ଷ୍ଟୋରଫ୍ରଣ୍ଟ"  ଅନଲାଇନ କାଟାଲଗମାନ, ବେଳେବେଳେ ଏହାକୁ ଏକାଠି କରି ଭର୍ଚୁଆଲ ମଲ ତିଆରି କରାଯାଇଥାଏ ୱେବକଣ୍ଟାକ୍ଟରୁ ଜନସାଂଖିକ ଡାଟା ଏକାଠି କରିବା ଇଲେକ୍ଟ୍ରୋନିକ ଡାଟା ଇଣ୍ଟରଚେଞ୍ଜ  , ବିଜନେସ-ଟୁ-ବିଜନେସ ଡାଟା ବିନିମୟ ଇ-ମେଲ ଓ ଫାକ୍ସ ଓ କ୍ରେତାମାନଙ୍କଠାରେ ପହଞ୍ଚିବା ନିମନ୍ତେ ମିଡ଼ିଆର ବ୍ୟବହାର  (ଯଥା: ନିଉଜଲେତର) ବିଜନେସ-ଟୁ-ବିଜନେସ କିଣାବିକା ବିଜନେସ ଅର୍ଥ-ସରବରାହ  (ଟ୍ରାଞ୍ଜେକସନ) ଇତିହାସ ସମୟକାଳ ତଳେ ଇ-କମର୍ସର ସମୟକାଳ ଦିଆଯାଇଛି  । ୧୯୭୯: ମାଇକେଲ ଆଲଡ୍ରିଚ ଅନଲାଇନ ସପିଂର ଉଦଭାବନ କରିଥିଲେ ୧୯୮୧: ଇଂଲଣ୍ଡର ଥମସନ ହଲିଡେଜ ପ୍ରଥମ 2 ଅନଲାଇନ କିଣାବିକା ୧୯୮୨: ମିନିଟେଲ, ଫ୍ରାନ୍ସ ସାରା ଫ୍ରାନ୍ସ ଟେଲିକମ ଦେଶସାରା ପ୍ରାଚିତ କରାଯାଇଥିଲା ଓ ଅନଲାଇନ ଅର୍ଡ଼ର ଦେବାପାଇଁ ବ୍ୟବହାର ହୋଇଥିଲା । ୧୯୮୪: ଗେଟ୍ସହେଡ଼ /ଟେସକୋ ପ୍ରଥମ 2 ଅନଲାଇନ କିଣାବିକା କମ୍ପାନି ଓ ୭୨ ବର୍ଷୀୟା ଶ୍ରୀମତି ସ୍ନୋବଲ ପ୍ରଥମ ଘରୁ ଅନଲାଇନ ଯୋଗେ କିଣିଥିବା ପ୍ରଥମ କ୍ରେତା ୧୯୮୪: ଜଏପ୍ରିଲ ୧୯୮୪ରେ କମ୍ପୁସର୍ଭ ଆମେରିକା ଓ କାନାଡ଼ାରେ ଇଲେକ୍ଟୋନିକ ମଲର ଆରମ୍ଭ କରିଥିଲା । ଏହା ପ୍ରଥମ ଇଲେକ୍ଟ୍ରୋନିକ ବଣିଜ ସେବା । ୧୯୮୫: ନିସାନ ଇଉ.କେ. ଡିଲରମାନଙ୍କଠାରୁ ନେଇ ଗରାଖମାନଙ୍କୁ କାର ଓ ଫାଇନାନ୍ସ କ୍ରେଡ଼ିଟ କାର୍ଡ଼ ବିକିଥାଏ । ୧୯୯୨: ଟିମ ବର୍ଣ୍ଣର୍ସ-ଲି ନେକ୍ସଷ୍ଟେପ କମ୍ପ୍ୟୁଟର ବ୍ୟବହାର କରି / ରେ ପ୍ରଥମ ୱେବ ବ୍ରାଉଜର, ୱାର୍ଲ୍ଡ ୱାଇଡ଼ ୱେବର କୋଡ଼ ଲେଖିଥିଲେ । ୧୯୯୨: ଟେରି ବ୍ରାଉନେଲ ପ୍ରଥମ ସମ୍ପୂର୍ଣ୍ଣ ଗ୍ରାଫିକାଲ, ଆଇକନ ପରିଚାଳିତ ବୁଲେଟିନ ବୋର୍ଡ଼ ସିଷ୍ଟମ ଅନଲାଇନ କିଣାବିକା ଆରମ୍ଭ କରିଥିଲେ । ୧୯୯୪: ନେଟସ୍କେପ ଅକ୍ଟୋବରରେ ମୋଜିଲାର କୋଡ଼ ନାମରେ ଏକ ନାଭିଗେସନ ବାଉଜର ଆରମ୍ଭ କରିଥିଲା । ପିଜା ହଟ ଏହାର ବ୍େବସାଇଟରେ ଅନଲାଇନରେ ବିକିବା ଆରମ୍ଭ କରିଥିଲା । ପ୍ରଥମ ଅନଲାଇନ ବ୍ୟାଙ୍କ ଏହି ବର୍ଷ ଆରମ୍ଭ ହୋଇଥିଲା । ଅନଲାଇନରେ ଫୁଲ ବିକିବା ଓ ପତ୍ରିକା ବିକିବା ଏହି ବର୍ଷ ଆରମ୍ଭ ହୋଇଥିଲା । ପ୍ରାପ୍ତବୟସ୍କ ଭିଡିଓ ଆଦି କାର ଓ ସାଇକେଲ ଭଳି ଅନଲାଇନରେ ବିକାହେବା ଆରମ୍ଭ ହୋଇଥିଲା । ନେଟସ୍କେପ ୧.୦ ୧୯୯୪ର ଶେଷଭାଗରେ ଆରମ୍ଭ ହୋଇଥିଲା ।
ବ୍ରିମୋନିଡାଇନ ଏକ ଔଷଧ ଯାହା ଓପନ୍ ଆଙ୍ଗଲ୍ ଗ୍ଲୁକୋମା, ଚକ୍ଷୁ ଉଚ୍ଚ ରକ୍ତଚାପ ଏବଂ ରୋଜେସା ରୋଗମାନଙ୍କର ଚିକିତ୍ସା ପାଇଁ ବ୍ୟବ‌ହୃତ ହୁଏ  ରୋଜେସାରେ ଏହା ଲାଲ ରଙ୍ଗର ଉନ୍ନତି କରିଥାଏ  ଏହା ଆଖି ବୁନ୍ଦା ଆକାରରେ କିମ୍ବା ଚର୍ମରେ ପ୍ରୟୋଗ କରାଯାଏ  ଆଖିରେ ବ୍ୟବହୃତ ହେଲେ ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଗଲୁ, ଲାଲ ରଙ୍ଗ ଏବଂ ଶୁଖିଲା ପାଟି ହୋଇପାରେ  ଚର୍ମରେ ବ୍ୟବହୃତ ହେଉଥିଲେ ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଲାଲ ରଙ୍ଗ, ଜ୍ୱାଳା ଏବଂ ମୁଣ୍ଡବିନ୍ଧା ହୋଇପାରେ  ଅଧିକ ଗୁରୁତର ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା ଏବଂ ନିମ୍ନ ରକ୍ତଚାପ ହୋଇପାରେ  ଗର୍ଭାବସ୍ଥାରେ ବ୍ୟବହାର ନିରାପଦ ମନେହୁଏ  ଆଖିରେ ପ୍ରୟୋଗ କଲେ ଆଖି ଭିତରେ ନିର୍ଗତ ହେଉଥିବା ଆକ୍ୱିଅସ ହ୍ୟୁମର ପରିମାଣକୁ ହ୍ରାସ କରିବା ସହିତ ଏଠାରୁ ଜଳୀୟ ପଦାର୍ଥ ନିର୍ଗତ ପରିମାଣକୁ ବୃଦ୍ଧି କରି କାର୍ଯ୍ୟକ୍ଷମ ହୁଏ  ଚର୍ମରେ ପ୍ରୟୋଗ କଲେ ଏହା ରକ୍ତ ନଳୀକୁ ସଂକୋଚନ କରି କାର୍ଯ୍ୟକ୍ଷମ ହୁଏ  ୧୯୭୨ ମସିହାରେ ବ୍ରିମୋନିଡାଇନ ପେଟେଣ୍ଟ ହୋଇଥିଲା ଏବଂ ୧୯୬୬ ମସିହାରେ ଡାକ୍ତରୀ ବ୍ୟବହାରରେ ଆସିଥିଲା  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ  ଯୁକ୍ତରାଜ୍ୟରେ ୨୦୧୯ ସୁଦ୍ଧା ଗୋଟିଏ ମିଲିଲିଟର ଔଷଧ ପାଇଁ ଏନଏଚଏସକୁ ୧.୧୦ ପାଉଣ୍ଡ ଖର୍ଚ୍ଚ କରିବାକୁ ପଡ଼େ । ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ ୦.୬୦ ଡଲାର ଅଟେ। ୨୦୧୭ ମସିହାରେ ଏହା ଯୁକ୍ତରାଷ୍ଟ୍ରରେ ୧୬୭ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ତିନି ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା
ମାମୋଗ୍ରାଫି ଏକ ପ୍ରକାର ନିମ୍ନ-ମାତ୍ରା ରଞ୍ଜନରଶ୍ମି ଯାହା ସ୍ତନରେ ସ୍ତନ କର୍କଟ ଖୋଜିବା ପାଇଁ ବ୍ୟବ‌ହାର କରାଯାଏ । ରୋଗ ନିର୍ଣ୍ଣୟ ପାଇଁ ଲକ୍ଷଣ ଥାଉ, କିମ୍ବା ନ ଥାଉ, ସ୍କ୍ରିନିଂ ନିମନ୍ତେ ଏହା କରାଯାଇପାରେ । ଏହି ପରୀକ୍ଷାର ଲକ୍ଷ୍ୟ ହେଉଛି, କର୍କଟ ରୋଗର ଶୀଘ୍ର ଚିହ୍ନଟ, ଯାହା ଫଳରେ ଶୀଘ୍ର ଚିକିତ୍ସା କରାଯାଇ ଫଳାଫଳରେ ଉନ୍ନତି ଆଣିବ। ଅନୁସନ୍ଧାନ ସମ୍ବନ୍ଧରେ ସ୍ତନ ପିଣ୍ଡୁଳା ଏବଂ କିଛି କ୍ୟାଲସିୟମର କ୍ଷେତ୍ର ମିଳିଲେ ଚିନ୍ତା ଜନ‌କ ହୁଏ । ଯେତେବେଳେ ଚିନ୍ତା ଅଧିକ ହୁଏ ମେଡିକାଲ୍ ଇମେଜିଙ୍ଗ୍ କିମ୍ବା ବାୟୋପସି କରାଯାଏ । ସାଧାରଣ ମହିଳାଙ୍କ ପାଇଁ ଯୁକ୍ତରାଷ୍ଟ୍ର ପ୍ରତିରୋଧକ ସେବା ଟାସ୍କ ଫୋର୍ସ   ୨୦୧୬ ମସିହାରେ ୫୦ରୁ ୭୪ ବର୍ଷ ବୟସ୍କ ମହିଳାଙ୍କର ପ୍ରତି ଦୁଇ ବର୍ଷରେ ଥରେ ମାମୋଗ୍ରାଫି କରିବାକୁ ସୁପାରିଶ କରିଥିଲା । ଆମେରିକୀୟ କଲେଜ ଅଫ୍ ରେଡିଓଲୋଜି ୪୦ ବର୍ଷ ବୟସରୁ ବାର୍ଷିକ ସ୍କ୍ରିନିଂ କରିବାକୁ ସୁପାରିଶ କରୁଥିବାବେଳେ ଆମେରିକୀୟ କ୍ୟାନସର ସୋସାଇଟି ୪୫ ବର୍ଷ ବୟସରେ ଆରମ୍ଭ କରିବାକୁ ଏବଂ ୫୫ ବର୍ଷ ବୟସରେ ପ୍ରତି ଦୁଇ ବର୍ଷରେ ଥରେ କରିବାକୁ ପରାମର୍ଶ ଦେଇଥାଏ । କାନାଡିଆନ ଟାସ୍କ ଫୋର୍ସ ୫୦ରୁ ୭୪ ବର୍ଷ ମଧ୍ୟରେ ପ୍ରତି ୨ରୁ ୩ ବର୍ଷରେ ଥରେ ମ୍ୟାମୋଗ୍ରାଫି ସୁପାରିଶ କରୁଥିବାବେଳେ ୟୁରୋପୀୟ କମିଶନ ୫୦ରୁ ୬୯ ବର୍ଷ ମଧ୍ୟରେ ଏହାକୁ ସୁପାରିଶ କରନ୍ତି । ଅତ୍ୟଧିକ ରୋଗ ନିର୍ଣ୍ଣୟ, ଉଦ୍‌ବେଗ, ଅନାବଶ୍ୟକ ଅସ୍ତ୍ରୋପଚାର ଏବଂ ବିକିରଣ ଜନିତ ସ୍ତନ କର୍କଟର ଅଳ୍ପ ବୃଦ୍ଧି ସଙ୍କଟ ରହିପାରେ । ପରୀକ୍ଷା ଫଳ ମଧ୍ୟ ମିଥ୍ୟା ନକାରାତ୍ମକ ହୋଇପାରେ, ଫଳସ୍ୱରୂପ ପ୍ରକୃତ କର୍କଟ ରୋଗ ଚିହ୍ନଟରୁ ବଞ୍ଚିତ ହୁଏ । ୨୦୧୩ ମସିହାରେ  'କୋକ୍ରେନ'  ପରୀକ୍ଷା କରି ସ୍ତନ କର୍କଟ ଯୋଗୁ ବଞ୍ଚିବା ହାର କିମ୍ବା ମୃତ୍ୟୁହାର ଉପରେ ସ୍କ୍ରିନିଂର କୌଣସି ପ୍ରଭାବ ରହୁଥିବା ପାଇଲେ ନାହିଁ । ୨୦୧୨ ମସିହାରେ ସେମାନେ ବୈଶ୍ୱିକ ସ୍କ୍ରିନିଂର ଆବଶ୍ୟକତା ଉପରେ ପ୍ରଶ୍ନ ଉଠେଇଥିଲେ । ଯୁକ୍ତରାଷ୍ଟ୍ରରେ ବର୍ଷକୁ ଅତି କମରେ ୩୯ ନିୟୁତ ମାମୋଗ୍ରାଫି କାର୍ଯ୍ୟ କରାଯାଏ । ଯୁକ୍ତରାଷ୍ଟ୍ରରେ ପ୍ରତି ପରୀକ୍ଷାର ମୂଲ୍ୟ ପ୍ରାୟ ୧୦୦ ଡଲାର ।
ଟିଲଡ୍ରାକିଜୁମାବ  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ଇଲୁମିଆ ଏକ ବିକ୍ରୟ ନାମ, ହେଉଛି ଏକ ମୋନୋକ୍ଲୋନାଲ ଆଣ୍ଟିବଡି ଯାହା ପ୍ଲେକ୍ ସୋରିଆସିସ ଚିକିତ୍ସା ପାଇଁ ବ୍ୟବହୃତ ହୁଏ  । ଯୁକ୍ତରାଜ୍ୟରେ କେବଳ ଗୁରୁତର ରୋଗରେ ଏହା ବ୍ୟବହାର କରିବାକୁ ପରାମର୍ଶ ଦିଆଯାଇଛି ଯାହାର ଅନ୍ୟ ଚିକିତ୍ସାରେ କିଛି ଉପଶମ ହୋଇନାହିଁ । ଚର୍ମ ତଳେ ଇଞ୍ଜେକ୍ସନ ଦେଇ ଏହା ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପିଠି ଯନ୍ତ୍ରଣା, ମୁଣ୍ଡବିନ୍ଧା, ସଂକ୍ରମଣ ଏବଂ ଅଇ ହୁଏ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଞ୍ଜିଓଇଡିମା ଏବଂ ଇଞ୍ଜେକସନ ସ୍ଥାନରେ ଯନ୍ତ୍ରଣା ହୋଇପାରେ । ଗର୍ଭଧାରଣ ସମୟରେ ଓ ତାହା ପୂର୍ବରୁ ବ୍ୟବହାର କରିବାକୁ ସୁପାରିଶ କରାଯାଏ ନାହିଁ । ଏହା ଇଣ୍ଟରଲୁକିନ-23  (ଆଇଏଲ୍ -23) ନାମକ ଏକ ସାଇଟୋକାଇନକୁ ଅବରୋଧ କରି କାର୍ଯ୍ୟକ୍ଷମ ହୁଏ କରେ  ୨୦୧୮ ମସିହାରେ ଆମେରିକା ଏବଂ ୟୁରୋପରେ ଡାକ୍ତରୀ ବ୍ୟବହାର ପାଇଁ ଟିଲଡ୍ରାକିଜୁମାବ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏହାର ଏକ ମାତ୍ରା ପିଛା ମୂଲ୍ୟ ୩୨୫୦ ପାଉଣ୍ଡ ଅଟେ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୧୫,୩୦୦ ଡଲାର ଅଟେ ।
ନାସାଲୁହ ନଳୀ ଅବରୋଧ  (ଇଂରାଜୀ ଭାଷାରେ / ) ହେଉଛି ଏକ ଅବସ୍ଥା ଯେଉଁଥିରେ ଲୁହ ନଳୀର ଅବରୋଧ ହୋଇଯାଏ  । ଏହାର ଲକ୍ଷଣ ମଧ୍ୟରେ ଆଖିରୁ ଲୁହ ଉଛୁଳିବା ଦେଖାଯାଏ । ଆଖି ଚାରିପାଖର ଚର୍ମର ଲାଲ ଦେଖାଯାଏ କିମ୍ବା ଆଖିପତାର ଲୋମ ଉପରେ ଆବରଣ ଦେଖାଯାଇପାରେ । ଆରମ୍ଭ ସାଧାରଣତଃ ଜୀବନର ୩ରୁ ୧୨ ସପ୍ତାହ ମଧ୍ୟରେ ହୋଇଥାଏ । ଜଟିଳତା ମଧ୍ୟରେ ଡାକ୍ରୋସିଷ୍ଟାଇଟିସ୍ ଏବଂ ପ୍ରିସେପ୍ଟାଲ ସେଲ୍ୟୁଲାଇଟିସ ଅନ୍ତର୍ଭୁକ୍ତ ହୋଇପାରେ । ଟ୍ରାଇସୋମି ୨୧, ବ୍ରାଙ୍କିଓଓକୁଲୋଫେସିଆଲ୍ ସିଣ୍ଡ୍ରୋମ ଏବଂ ଚାର୍ଜ ସିଣ୍ଡ୍ରୋମ ଥିବା ବ୍ୟକ୍ତିଙ୍କର ଅଧିକ ବିପଦ ଥାଏ । ଅନ୍ୟାନ୍ୟ ବିପଦ କାରକଗୁଡ଼ିକ ମଧ୍ୟରେ ମୁଖ ଅସ୍ଥି ଭଙ୍ଗା, ସାଇନସ ଅସ୍ତ୍ରୋପଚାର ଏବଂ ସାର୍କୋଏଡୋସିସ୍ ହୋପାରେ । ରୋଗ ନିର୍ଣ୍ଣୟ ସାଧାରଣତଃ ଲକ୍ଷଣ ଏବଂ ପରୀକ୍ଷା ଉପରେ ଆଧାରିତ ହୋଇଥାଏ । ଏକ ଫ୍ଲୋରୋସେନ୍ ଅଦୃଶ୍ୟ ପରୀକ୍ଷା ସହାୟକ ହୋଇପାରେ । ଜୀବନର ପ୍ରଥମ ବର୍ଷ ମଧ୍ୟରେ ଅଧିକାଂଶ ମାମଲା ଦିନକୁ ଦୁଇରୁ ତିନିଥର ମାଲିସ କଲେ ଉପଶମ ହୋଇଯାଏ । ଆଣ୍ଟିବାୟୋଟିକ ମଲମ ମଧ୍ୟ ବ୍ୟବହାର କରାଯାଇପାରେ । ୮ କିମ୍ବା ୧୦ ମାସରୁ ଅଧିକ ସମୟ ଯାଏଁ ଏହି ଅବସ୍ଥା ଲାଗିରହିଲେ ଅନୁସନ୍ଧାନ କିମ୍ବା ଅସ୍ତ୍ରୋପଚାର ଏକ ବିକଳ୍ପ ହୋଇପାରେ । ଜୀବନରେ ପରବର୍ତ୍ତୀ ସମୟରେ ବିକଶିତ ହେଉଥିବା ସମ୍ଭାବନା ଗୁଡ଼ିକ ପାଇଁ ମୂଳ କାରଣକୁ ସମାଧାନ କରିବା ଆବଶ୍ୟକ ହୋଇପାରେ । ନବଜାତ ଶିଶୁମାନଙ୍କ ମଧ୍ୟରୁ ୨୦% ପିଲାଙ୍କର ନାସାଲୁହ ନଳୀ ଅବରୋଧ ରହିଥାଏ । ପୁଅ ଏବଂ ଝିଅ ସମାନ ଭାବରେ ପ୍ରଭାବିତ ହୁଅନ୍ତି । ଏହି ଅବସ୍ଥାର ସର୍ଜିକାଲ୍ ଚିକିତ୍ସା ପ୍ରଥମେ ୧୮୯୩ ଏବଂ ୧୯୦୪ ମସିହାର ବର୍ଣ୍ଣନା କରାଯାଇଥିଲା ।
ମାହିୟା ମାହି  ବଙ୍ଗଳା:          ; ଜନ୍ମ: ୨୭ ଅକ୍ଟୋବର ୧୯୯୩  ଜଣେ ବଙ୍ଗଳାଦେଶୀ ଅଭିନେତ୍ରୀ, ଯିଏକି ମୁଖ୍ୟତଃ ବଙ୍ଗଳାଦେଶୀ କଥାଚିତ୍ର ଜଗତରେ ଅଭିନୟ କରନ୍ତି । ସେ ୨୦୧୨ ମସିହାରେ ବଙ୍ଗଳାଦେଶୀ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ଭଲବାସର ରଙ୍ଗ, ଯାହାକି ସେତେବେଳେ ବଡ଼ ସଫଳତା ପାଇଥିଲା । ସେ ବଙ୍ଗଳାଦେଶ କଥାଚିତ୍ର ଜଗତରେ ତାଙ୍କର ପେଶା ଆରମ୍ଭ କରିବାପରେ ଜଣେ ସଫଳ ଅଭିନେତ୍ରୀ ଭାବରେ ନିଜକୁ ପ୍ରତିଷ୍ଠିତ କରିଥିଲେ ଏବଂ ରଙ୍ଗୀନ ଦୁନିଆରେ ଅଧିକ ଲୋକପ୍ରିୟ ଅଭିନେତ୍ରୀ ଭାବରେ ସେ ଜଣା । ବର୍ତ୍ତମାନ ସେ ବଙ୍ଗଳାଦେଶ କଥାଚିତ୍ର ଜଗତର ଅଧିକ ପାରିଶ୍ରମିକ ନେଉଥିବା ଅଭିନେତ୍ରୀ । ପ୍ରାରମ୍ଭିକ ଜୀବନ ଓ ଶିକ୍ଷା ମାହିୟା ମାହି ୧୯୯୩ ମସିହା ଅକ୍ଟୋବର ମାସ ୨୭ ତାରିଖରେ ବଙ୍ଗଳାଦେଶର ନାଚୋଲ ଉପଜିଲ୍ଲାର ରାଜସାହୀଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କର ନାମ ଆବୁ ବକର ଏବଂ ମାଆଙ୍କର ନାମ ଦିଲାରା ଇୟାସମିନ । ଜନ୍ମବେଳେ ତାଙ୍କର ନାମ ଥିଲା ଶାରମିନ ଅକତାର ନିପା, ମାତ୍ର ସେ କଥାଚିତ୍ର ଜଗତରେ କାମ କରିବା ପରେ ନିଜର ନାମ ପରିବର୍ତ୍ତନ କରି ମାହିୟା ମାହି ରଖିଥିଲେ । ସେ ୨୦୧୦ ମସିହାରେ ଉତ୍ତର ହାଇ ସ୍କୁଲ, ଢାକାରୁ ତାଙ୍କର ସ୍କୁଲ ଶିକ୍ଷା ଶେଷ କରିବାପରେ ୨୦୧୨ ମସିହାରେ ଢାକା ସିଟି କଲେଜରେ ଯୋଗ ଦେଇଥିଲେ ଏବଂ ସେଠାରେ ସେ ତାଙ୍କର ଉଚ୍ଚ ଶିକ୍ଷା ଶେଷ କରିଥିଲେ । ଏହାପରେ ସେ ଶାନ୍ତା-ମାରିୟମ ଇଉନିଭରସିଟି ଅଫ୍ କ୍ରିଏଟିଭ୍ ଆଣ୍ଡ ଟେକ୍ନୋଲୋଜିରେ ଫ୍ୟାସନ ଡିଜାଇନିଂରେ ସ୍ନାତକ ପଢ଼ିଥିଲେ । ଅଭିନୟ ଜୀବନ ମାହିୟା ୨୦୧୨ ମସିହାରେ ବଙ୍ଗଳାଦେଶୀ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ବଲବାସର ରଙ୍ଗ, ଯେଉଁଥିରେ ସେ ନବାଗତ ବାପି ଚୌଧୁରୀଙ୍କ ସ‌ହ ଅଭିନୟ କରିଥିଲେ । ଏହି କଥାଚିତ୍ରଟି ଏକ ବଡ଼ ସଫଳତା ପାଇଥିଲା । ୨୦୧୩ ମସିହାରେ ତାଙ୍କ ଅଭିନୀତ ଅନ୍ୟରକମ ଭାଲୋବାସା, ପୋଡ଼ାମନ, ଭାଲୋବାସା ଆଜକାଲ ଓ ତବୁଓ ଭାଲୋବାସି ମୁକ୍ତିଲାଭ କରିଥିଲା । ୨୦୧୪ ମସିହାରେ ସେ କି ଦାରୁନ ଦେଖତେ, ଅଗ୍ନି, ଦବିର ସାହେବେର ସଂସାର, ହାନିମୁନ, ଅନେକ ସାଧେର ମୟନା, ଦେଶା : ଦ ଲିଡର ଆଦି ୬ଟି କଥାଚିତ୍ରରେ ଅଭିନୟ କରିଥିଲେ । ୨୦୧୫ ମସିହାରେ ତାଙ୍କ ଅଭିନୀତ ୪ଟି କଥାଚିତ୍ର ରୋମିଓ ବନାମ ଜୁଲିୟେଟ, ବିଗ ବ୍ରାଦାର, ଓୟାର୍ନିଂ, ଅଗ୍ନି ୨ ମୁକ୍ତିଲାଭ କରିଥିଲା । ତାଙ୍କ ଅଭିନୀତ କୃଷ୍ଣପକ୍ଷ, ଅନେକ ଦାମେ କେନା, ହାର ଜିତ୍ ଆଦି ୩ଟି କଥାଚିତ୍ର ୨୦୧୬ ମସିହାରେ ମୁକ୍ତିଲାଭ କରିଥିଲା । ୨୦୧୭ ମସିହାରେ ସେ ମାତ୍ର ଗୋଟିଏ ଚଳଚ୍ଚିତ୍ର ଢାକା ଆଟକ୍‌ରେ ଅଭିନୟ କରିଥିଲେ । ୨୦୧୮ ମସିହାରେ ସେ ତୋମାକେ ଚାଇ, ମନେ ରେଖୋ, ତୁଇ ଶୁଧୁ ଆମାର, ଜନତ ଆଦି ୪ଟି କଥାଚିତ୍ରରେ ଅଭିନୟ କରିଥିଲେ । ମାହି ବଙ୍ଗଳାଦେଶୀ କଥାଚିତ୍ର ଜଗତେରେ ଅଭିନୟ ଆରମ୍ଭ କରିବାପରେ ବଙ୍ଗଳାଦେଶୀ ମିଡ଼ିଆ ତାଙ୍କୁ ଏକ ବଡ଼ ପରିଚୟ ଦେଇଥିଲା । ଦ ଡେଲି ଇତ୍ତେଫାକ୍ ଏବଂ ଏସିଆନ ଟିଭି କାର୍ଯ୍ୟକ୍ରମ ମୁଭି ବଜାର ତାଙ୍କୁ ୨୦୧୩ ମସିହାର ଶ୍ରେଷ୍ଠ ଅଭିନେତ୍ରୀ ଭାବରେ ଘୋଷଣା କରିଥିଲେ । ଏହାପରେ ମାହି ଅପ୍ରେଲ ୨୦୧୪ରେ ଫେୟାର ଆଣ୍ଡ ଲଭ୍‌ଲିର ବ୍ରାଣ୍ଡ ଆମ୍ବାସଡର ଭାବରେ ବିଭିନ୍ନ ବିଜ୍ଞାପନ କରିବା ପାଇଁ ଚୁକ୍ତି କରିଥିଲେ । ବୈବାହିକ ଜୀବନ ମାହିୟା ମାହି ୨୦୧୬ ମସିହାରେ ବିବାହ କରିଥିଲେ । ସେ ପରଭେଜ ମହମ୍ମଦ ଅପୁଙ୍କୁ ବଙ୍ଗୀୟ ପରମ୍ପରା ଓ ରୀତିନିତି ଅନୁସାରେ ବିବାହ କରିଥିଲେ ।
ଅଦିତି ଋଷି କଶ୍ୟପଙ୍କର ଦ୍ୱିତୀୟ ପତ୍ନୀ ଥିଲେ । ତାଙ୍କର ୧୨ଟି ଥିଲେ , ଏବଂ ୧୨ତମ ପୁତ୍ରଙ୍କୁ ଆଦିତ୍ୟ କୁହାଯାଇଥିଲା । ତାଙ୍କର ପୁତ୍ରମାନଙ୍କୁ ଦେବତାର ଆଖ୍ୟା ଦିଆଯାଉଥିଲା । ଅଦିତି ଋକବେଦର ମାତୃଦେବୀ, ଯାହାଙ୍କ ସ୍ତୁତିରେ ସେହି ବେଦରେ ୨୦ଟି ମନ୍ତ୍ର କୁହାଯାଇଛି । ଏହା ମିତ୍ରାବରୁଣ , ଅର୍ଯ୍ୟମାନ, ରୁଦ୍ର, ଆଦିତ୍ୟ , ଇନ୍ଦ୍ର ଆଦିଙ୍କ ମାତା ଥିଲେ । ଇନ୍ଦ୍ର ଏବଂ ଅଦିତ୍ୟଙ୍କୁ ଶକ୍ତି ଅଦିତିଙ୍କଠାରୁ ପ୍ରାପ୍ତ ହୋଇଥାଏ । ତାଙ୍କର ମାତୃତ୍ୱର ଅନ୍ୟ ଏକ ସଙ୍କେତ ଅଥର୍ବବେଦ  (୭.୬.୨) ଏବଂ ବାଜସନେୟିସହିଂତା  (୨୧,୫)ରେ ମଧ୍ୟ ହୋଇଥାଏ । ଏହି ପ୍ରକାରେ ତାଙ୍କର ସ୍ୱାଭାବିକ ସ୍ୱତ୍ୱ ଶିଶୁମାନଙ୍କ ଉପରେ ହୋଇଥାଏ ଏବଂ ଋକବୈଦିକ ଋଷୀ ନିଜ ଦେବତା ମାନଙ୍କ ସହିତ ବାରମ୍ବାର ତାଙ୍କ ଶରଣକୁ ଯା 'ନ୍ତି । ଅଦିତି ନିଜ ଶାବ୍ଦିକ ଅର୍ଥରେ ବନ୍ଧନହୀନତା ଏବଂ ସ୍ୱତନ୍ତ୍ରତାର ଅଧିକତ୍ୱ ଅଟନ୍ତି । ଦିତିର ଅର୍ଥ ବନ୍ଧକର ଏବଂ ଦାର ଅର୍ଥ ବାନ୍ଧନ ହୋଇଥାଏ । ଏଥିରେ ପାପର ବନ୍ଧନରୁ ରହିତ ହେବା ମଧ୍ୟ ଅଦିତିଙ୍କ ସମ୍ପର୍କରୁ ହିଁ ସମ୍ଭବ ବୋଲି ମାନି ନିଆଯାଏ । ଋକବେଦ  (୧,୧୬୨,୨୨)ରେ ପାପରୁ ମୁକ୍ତି ହେବାର ପ୍ରାର୍ଥନା କରାଯାଇଛି  । କିଛି ଅର୍ଥରେ ତାହାକୁ ଗାଈର ମଧ୍ୟ ପର୍ଯ୍ୟାୟ ମାନିନିଆ ଯାଇଛି । ଋକବେଦର ବହୁ ପ୍ରସିଦ୍ଧ ମନ୍ତ୍ର  (୮,୧୦୧,୧୫)- ମା ଗାଂ ଅନାଙ୍ଗା ଅଦିତି ବଧିଷ୍ଟ- ଗାଈ ରୂପୀ ଅଦିତିଙ୍କୁ ମରା ନଯାଉ  । ଯେଉଁଥିରେ ଗୋ ହତ୍ୟାର ନିଷେଧ ମାନି ନିଆଯାଏ । ଏହା ଅଦିତିଙ୍କୁ ସମ୍ବନ୍ଧ ରଖିଥାଏ । ଏହି ମାତୃଦେବୀଙ୍କ ଉପାସନା ପାଇଁ କୌଣସି ନା କୌଣସି ରୂପରେ ବନିଥିବା ମୃଣ୍ମୁର୍ତିୟା ପ୍ରାଚୀନ କାଳରେ ସିନ୍ଧୁନଦରେ ଭୂମଧ୍ୟସଗାର ପର୍ଯ୍ୟନ୍ତ ହୋଇଥାଏ ।
ଜୁଲିଅସ ସିଜର  ପାରମ୍ପରିକ ଲାଟିନ୍: [ . ], 100   15 44   ଜଣେ ରୋମାନ୍ ଜେନେରାଲ୍, ରାଜନୀତିଜ୍ଞ ଓ ଲାଟିନ୍ ଗଦ୍ୟ ଜଗତର ବିଶିଷ୍ଟ ଲେଖକ ଥିଲେ ।
ସାହିଲ ଆନନ୍ଦ  (ଜନ୍ମ: ୧ ଜାନୁଆରୀ ୧୯୮୯) ଜଣେ ଭାରତୀୟ ଅଭିନେତା ଯିଏକି ହିନ୍ଦୀ କଥାଚିତ୍ର, ଦୂରଦର୍ଶନ ଧାରାବାହିକ, ୱେବ୍ ସିରିଜ୍ ଆଦିରେ କାମ କରନ୍ତି  । ସେ ଷ୍ଟୁଡେଣ୍ଟ ଅଫ୍ ଦି ଇୟର ଭାଗ ୧ ଓ ୨ ତଥା ଭୁଟ୍ ସିଲେକ୍ଟରେ ପ୍ରସାରିତ ବବଲୁ ହାପି ହୈ, ବ୍ୟାନ୍‌ଡ୍ ୱେବ୍‌ସିରିଜ୍ ଏବଂ ଦୂରଦର୍ଶନ ଧାରାବାହିକ କସୌଟି ଜିନ୍ଦଗି କେ ପାଇଁ ଜଣାଶୁଣା । ସେ ଏମ୍‌ଟିଭି ରୋଡ଼ିଜ୍ ୪ରେ ଭାଗ ନେଇଥିଲେ ଏବଂ ବିଗ୍ ବସ୍ ୧୦ରେ ମଧ୍ୟ ଅଂଶଗ୍ରହଣ କରିଥିଲେ । ପ୍ରାୟ ୬୦ଟିରୁ ଅଧିକ ଦୂରଦର୍ଶନ ବିଜ୍ଞାପନ ଏବଂ ୩ଟି ମ୍ୟୁଜିକ୍ ଭିଡ଼ିଓରେ ସେ କାମ କରିଛନ୍ତି । ବ୍ୟକ୍ତିଗତ ଜୀବନ ଆନନ୍ଦ ଡିସେମ୍ବର ୨୦୧୧ରେ ରଣଜିତ୍ ମୋଙ୍ଗାଙ୍କୁ ବିବାହ କରିଥିଲେ । ୧୪ ଅପ୍ରେଲ ୨୦୨୧ରେ ତାଙ୍କ ପ୍ରଥମ ସନ୍ତାନ ଜନ୍ମ ହୋଇଥିଲା ।
ସୁଧୀର ରଞ୍ଜନ ପାଟଯୋଶୀ ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୨୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ସେ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ ସକ୍ରିୟ ଅଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେପିର ପ୍ରାର୍ଥୀ ଭାବରେ ଧର୍ମଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୮୭,୮୯୦ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜୁ ଜନତା ଦଳର ପାର୍ଥୀ ପୁଷ୍ପେନ୍ଦ୍ର ସିଂହ ଦେଓଙ୍କୁ ୧୮,୯୨୭ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ଖଜା  [[: : -ଖଜା.    ]]  , ଫେଣି [[: : -ଫେଣି.  ]] ନାମରେ ମଧ୍ୟ ଜଣା  ମ‌ଇଦାରୁ ତିଆରି ଓଡ଼ିଶାର ଏକ ପ୍ରକାର ପିଠା । ଏହା ଦେଖିବାକୁ ଲମ୍ବା ଓ ପରସ୍ତ ପରସ୍ତ ହୋଇଥାଏ । ଏହା ଜଗନ୍ନାଥଙ୍କ ସକାଳ ଧୂପରେ ଠାକୁରମାନଙ୍କୁ ଅର୍ପଣ କରାଯାଇଥାଏ । ଖଜା  (ଫେଣି) ପୁରୀର ଏକ ପ୍ରସିଦ୍ଧ ମିଠା  । ଏହାକୁ ଅନେକ ଦିନ ଧରି ବନ୍ଦ ଡବାରେ ସାଇତି ରଖି ଖିଆଯାଇପାରେ । ଏହା ଝିଅବିଦା ବେଳେ, ପର୍ବପର୍ବାଣିରେ ଓଡ଼ିଆ ଘରେ ବେଭାର ଭାବରେ ପଠାଯାଇଥାଏ । ଉପାଦାନ ୨୫୦ ଗ୍ରାମ ମ‌ଇଦା ୨୫୦ ଗ୍ରାମ ଚିନି ତେଲ  (ଦରକାର ଅନୁସାରେ) ତିଆରି ପ୍ରଣାଳୀ ମ‌ଇଦାରେ ପାଣି ମିଶାଇ ଗୋଳାଇ ରୁଟି ଗୁଳା ପରି ଗୁଳା ମାନ ତିଆରି କରି କେଇ ମିନିଟ ରଖାଯାଏ  । ତାହାପରେ ଏହାକୁ ବେଲି ଗୋଲ ଗୋଲ ମୋଟା ରୁଟି ପରି ଗଢ଼ାଯାଇଥାଏ । ଏହାକୁ ପୁଣି ପରସ୍ତ ପରସ୍ତ କରି ବେଲାଯାଇ ଲମ୍ବା ଲମ୍ବା ଖଜା ତିଆରି କରାଯାଇ ଧିମା ଆଞ୍ଚରେ ତେଲରେ ଛଣାଯାଇଥାଏ ।
ଓଲାପାରିବ, ଏକ ବେପାର ନାମ ଲିନପର୍ଜା, ହେଉଛି ଏକ ଔଷଧ ଯାହା ଓଭାରି କର୍କଟ, ଫାଲୋପିଆନ ଟ୍ୟୁବ୍ କର୍କଟ ଏବଂ ପେରିଟୋନିଆଲ୍ କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଅନ୍ୟାନ୍ୟ ଚିକିତ୍ସାରେ ବିଫଳ ହୋଇଥିବା ଏବଂ ସମ୍ଭବତଃ ବିଆରସିଏ   ଯୁକ୍ତାତ୍ମକ ମ୍ୟୁଟେସନ୍ ରୋଗୀଙ୍କ କ୍ଷେତ୍ରରେ ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଥକ୍କା, ବାନ୍ତି, ତରଳ ଝାଡ଼ା, ବୁକୂଜ୍ୱାଳା, କାଶ, ମୁଣ୍ଡବିନ୍ଧା, ଅଣନିଶ୍ୱାସ, ସ୍ୱଳ୍ପ ଧଳା ରକ୍ତ କଣିକା ଏବଂ କମ୍ ରକ୍ତ ପ୍ଲାଟେଲେଟ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ମାୟେଲୋଡିସପ୍ଲାଷ୍ଟିକ ସିଣ୍ଡ୍ରୋମ ଏବଂ ନିମୋନିଆ ହୋଇପାରେ । ସ୍ତନ୍ୟପାନ କରାଇବା କିମ୍ବା ଗର୍ଭବତୀ ଥିବା ସମୟରେ ଏହାକୁ ବ୍ୟବହାର କରିବା ଉଚିତ୍ ନୁହେଁ । ଏହା ଏକ ପିଏଆରପି   ପ୍ରତିବନ୍ଧକ ଏବଂ କର୍କଟ କୋଷଗୁଡ଼ିକର ଡିଏନଏ ମରାମତି କରିବାର କ୍ଷମତାକୁ ଅବରୋଧ କରି କାର୍ଯ୍ୟକ୍ଷମ ହୁଏ । ୨୦୧୪ ମସିହାରେ ୟୁରୋପ ଏବଂ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟ‌ବ‌ହାର ପାଇଁ ଓଲାପାରିବକୁ ଅନୁମୋଦନ କରାଯାଇଥିଲା । ୨୦୨୧ ମସିହାରେ ଯୁକ୍ତରାଜ୍ୟରେ ଏହାର ଦୈନିକ ୨ଥର ୩୦୦ ମିଗ୍ରା ମାତ୍ରାର ୪ ସପ୍ତାହର ଖର୍ଚ୍ଚ ପ୍ରାୟ ୪୬୦୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରର ଏହି ପରିମାଣର ମୂଲ୍ୟ ପ୍ରାୟ ୧୪,୦୦୦ ଡଲାର ଥିଲା ।
ତମ୍ବାଖୁର ସ୍ୱାସ୍ଥ୍ୟ ଉପରେ ପ୍ରଭାବ ଆଲୋଚନାରେ ଏହାର ସ୍ଥିତି, ପ୍ରକ୍ରିୟା ଓ ଅନ୍ୟାନ୍ୟ ବିଷୟ ରହିବ । ପ୍ରାଥମିକ ସ୍ତରରେ ସିଗାରେଟ ତମ୍ବାଖୁ ବା ଟବାକୋ ଉପରେ ଏହାର ଅନୁଶୀଳନ କେନ୍ଦ୍ରୀଭୁତ ହୋଇଛି ଓ ଅନ୍ୟାନ୍ୟ ତମ୍ବାଖୁ ଅପେକ୍ଷା ଏହା ଉପରେ ଏହାର ଅଧିକ ଅନୁଶୀଳନ ହୋଇଛି। ସଂସାରରେ ତମ୍ବାଖୁ ହେଉଛି ଏକ ମାତ୍ର ସର୍ବାଧିକ ମୃତ୍ୟୁ ସଙ୍କଟ କାରକ ପଦାର୍ଥ । ହୃତପିଣ୍ଡ, କଲିଜା ଓ ଫୁସଫୁସ ଏହାର ପ୍ରଭାବରେ ଆକ୍ରାନ୍ତ ହୁଅନ୍ତି । ଧୁମ୍ରପାନ ଯୋଗୁ ହୃଦଘାତ, ଷ୍ଟ୍ରୋକ, କ୍ରନିକ ଅବ୍‌ସ୍ଟ୍ରକ୍ଟିଭ୍ ପଲ୍‌ମୋନାରି ଡିଜିଜ  (ପୂର୍ବେ ଏମ୍ଫିସେମା ଓ କ୍ରନିକ ବ୍ରୋଙ୍କାଇଟିସ୍ କୁହାଯାଉଥିଲା), ସ୍ୱର ପେଟିକା, ପାଟି ଓ ଅଗ୍ନାଶୟରେ କର୍କଟ ରୋଗ ହୁଏ  । ଉଚ୍ଚ ରକ୍ତଚାପ ଓ ରକ୍ତନଳୀ ରୋଗ ମଧ୍ୟ ଏହା ଯୋଗୁ ହୁଏ । କେତେ ସମୟ ଧରି ଓ କେତେ ସଂଖ୍ୟକ ଧୁମ୍ରପାନ ହେଉଛି ତାହା ଉପରେ ଏହାର ପ୍ରଭାବ ନିର୍ଭର କରେ । ଅଳ୍ପ ବୟସରୁ ଆରମ୍ଭ ଓ ସିଗାରେଟରେ ଥିବା ଟାର ଏହି ରୋଗ ସଙ୍କଟ ବଢ଼େଇ ଦିଏ । ଧୁମପାୟୀଙ୍କ ନିକଟରେ ରହି ଧୁଆଁ ପ୍ରଶ୍ୱାସରେ ନେଲେ ମଧ୍ୟ ସବୁ ବୟସ ନିମନ୍ତେ କ୍ଷତି କାରକ ହୁଏ । ଏହାକୁ ସେକଣ୍ଡ ହ୍ୟାଣ୍ଡ ଧୁମ୍ରପାନ କହନ୍ତି । ଅବିକଶିତ ଦେଶମାନଙ୍କରେ ମିଳୁଥିବା ସିଗାରେଟରେ ଟାର ଅଧିକ ଥାଏ ଓ ଏଥିରେ ଫିଲ୍‌ଟର ନ ଥିବାରୁ ଅଧିକ ସଂଙ୍କଟ ଜନକ ହୁଏ। ଡବ୍ଲ୍ୟୁ,ଏଚ.ଓ. ହିସାବରେ ୨୦୦୪ ମସିହାରେ ୫.୪ ନିୟୁତ ଓ ବିଂଶ ଶତାବ୍ଦିରେ ୧୦୦ ନିୟୁତ ମୃତ୍ୟୁ ହୋଇଥିଲା । ଆମେରିକାର ସେଣ୍ଟର ଫର ଡିଜିଜ କଣ୍ଟ୍ରୋଲ୍ ଆଣ୍ଡ ପ୍ରିଭେନ୍‌ସନ ଆକଳନ ଅନୁସାରେ ତମ୍ବାଖୁ ହେଉଛି ଏକକ ସ୍ୱାସ୍ଥ୍ୟ ସଙ୍କଟ ପ୍ରତିରୋଧକ ଓ ଅକାଳ ମୃତ୍ୟୁର କାରଣ "। ଅନେକ ଦେଶମାନଙ୍କରେ ଏହାର ବ୍ୟବହାର ଓ ବିକ୍ରି ଉପରେ ଅଙ୍କୁଶ ଓ ସତର୍କ ବାର୍ତ୍ତା ମାଧ୍ୟମରେ ତମ୍ବାଖୁ ବ୍ୟବହାର ରୋକିବାକୁ ଚେଷ୍ଟା କରୁଛନ୍ତି । ଧୁମ୍ରରେ ଥିବା କର୍କଟ ସୃଷ୍ଟିକାରୀ ପାଇରୋଲାଇଟିକ ପଦାର୍ଥ ଶରୀରରେ ଥିବା ଡି.ଏନ.ଏ. ସହ ଅନୁବନ୍ଧିତ ହୋଇ ଜିନ ମ୍ୟୁଟେସନ କରାଏ । ସିଗାରେଟ ଧୁଆଁରେ ୪୫ ପ୍ରକାର କର୍କଟ ସୃଷ୍ଟିକାରୀ ରାସାୟନିକ ପଦାର୍ଥ ଅଛି । ତମ୍ବାଖୁରେ ଥିବା ନିକୋଟିନ ଏକ ମନୋଉତ୍ତେଜକ ଓ ନିଶା ଦ୍ରବ୍ୟ ଅଟେ । ଏହା ବ୍ୟବହାର ଦ୍ୱାର ମଣିଷ ଶାରୀରିକ ଓ ମାନସିକ ନିର୍ଭରଶୀଳ ହୋଇଯାଏ । ଗର୍ଭିଣୀ ଧୁମ୍ରପାନକାରି ମହିଳାଙ୍କର ଗର୍ଭପାତ ହୁଏ, ଗର୍ଭସ୍ଥ ଶିଶୁର ଅକାଳ ଜନ୍ମ ହୁଏ ଓ ଶିଶୁ ସ୍ୱଳ୍ପ ଓଜନ ବିଶିଷ୍ଟ ହୁଏ ଓ ସଡନ ଇନ୍‌ଫ୍ୟାଣ୍ଟ ଡେଥ ସିଣ୍ଡ୍ରୋମ ହେବା ସମ୍ଭାବନା ରହେ । ବୈଜ୍ଞାନିକ ଅନୁଶୀଳନରୁ ଜଣାଯାଇଛି, ଗର୍ଭସ୍ଥ ଶିଶୁର ମସ୍ତିଷ୍କ ଅମ୍ଳଜାନ ଅଭାବ ଚିହ୍ନି ପାରେ ନାହିଁ, ଫଳରେ ଆକସ୍ମିକ ଅମ୍ଳଜାନ ସଙ୍କଟ ହୁଏ । ଧୁମ୍ରପାନକାରୀ ପୁରୁଷମାନଙ୍କର ନ କରୁଥିବା ପୁରୁଷଙ୍କ ଅପେକ୍ଷା ନପୁଂସକତା ୮୫% ଅଧିକ ଥାଏ । ଲିଙ୍ଗ ଉତ୍ଥାନ ସମସ୍ୟା ମଧ୍ୟ ହୁଏ ।
ରେମିଫେଣ୍ଟାନିଲ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଅଲ୍ଟିଭା, ହେଉଛି ଏକ ଅଫିମ ସମ୍ପର୍କୀୟ  (ଓପିଓଏଡ) ଔଷଧ ଯାହା ନିଶ୍ଚେତକ ଦେବା ସମୟରେ ଯନ୍ତ୍ରଣା ନିବାରଣ ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ଶିରାରେ ଇଞ୍ଜେକସନ ଆକାରରେ ଦିଆଯାଏ ।ଔଷଧର ପ୍ରଭାବ ୯୦ ସେକେଣ୍ଡ ମଧ୍ୟରେ ଆରମ୍ଭ ହୋଇ ୧୫ ମିନିଟ୍ ପର୍ଯ୍ୟନ୍ତ ରହିଥାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଶ୍ୱାସକ୍ରିୟା ହ୍ରାସ, ମନ୍ଥର ହୃତ୍‌ସ୍ପନ୍ଦନ, ନିମ୍ନ ରକ୍ତଚାପ, କଠିନ ମାଂସପେଶୀ, ବାନ୍ତି, ଏବଂ ଗଲୁ ହୋଇପାରେ । ବ୍ୟବହାର ପରେ ୨୪ ଘଣ୍ଟା ପାଇଁ ପର୍ଯ୍ୟନ୍ତ ସ୍ତନ୍ୟପାନ କରାଇବା ସୁପାରିଶ କରାଯାଏ ନାହିଁ । ଏହା ଏମ ଓପିଅଏଡ଼ ରିସେପ୍ଟରକୁ ସକ୍ରିୟ କରି କାର୍ଯ୍ୟକ୍ଷମ ହୁଏ । ୧୯୯୬ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ରେମିଫେଣ୍ଟାନିଲକୁ ଅନୁମୋଦନ କରାଯାଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏହାର ୧ ମିଗ୍ରାର ମୂଲ୍ୟ ପ୍ରାୟ ୫ ପାଉଣ୍ଡ ଅଟେ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୫୫ ଡଲାର ଅଟେ । ଯୁକ୍ତରାଷ୍ଟ୍ରରେ ଏହାକୁ ଏକ ଅନୁସୂଚୀତ ୨ ନିୟନ୍ତ୍ରିତ ପଦାର୍ଥ ଭାବରେ ବର୍ଗୀକୃତ କରାଯାଇଛି ।
ଭୂବନାନନ୍ଦ ଦାସ, ଜଣେ ସ୍ୱାଧୀନତା ସଂଗ୍ରାମୀ । ସ୍ୱାଧୀନତା ପରେ ସେ ଭାରତୀୟ ସଂସଦର ଉଭୟ ସଦନ ରାଜ୍ୟ ସଭା ଏବଂ ଲୋକ ସଭାର ସାଂସଦ ଭାବରେ ମଧ୍ୟ କାର୍ଯ୍ୟ କରିଥିଲେ । ସ୍ୱାଧୀନତା ସଂଗ୍ରାମରେ ଯୋଗଦାନ ଭୂବନାନନ୍ଦ ଦାସ ୧୯୩୧ ମସିହାରେ କଟକଠାରେ ଅନୁଷ୍ଠିତ ପ୍ରଥମ ଅଖିଳ ଓଡ଼ିଶା ରାଜ୍ୟସ୍ତରୀୟ ସର୍ବସାଧାରଣ ସଭାର ସଭାପତି ବାହବରେ କାର୍ଯ୍ୟ କରିଥିଲେ । ଏହି ସଭା ପରେ ପ୍ରଜା ମଣ୍ଡଳ ଆନ୍ଦୋଳନର ଆରମ୍ଭ ହୋଇଥିଲା, ଯାହାକି ସ୍ୱାଧୀନତା ଅନ୍ଦୋଳନ‌କୁ ତ୍ୱରାନ୍ୱିତ କରିଥିଲା । ରାଜନୀତି ସେ ସ୍ୱାଧୀନତା ପରେ ଭାରତର କେନ୍ଦ୍ରୀୟ ବିଧାନ ସଭା, ଭାରତର ସମ୍ବିଧାନ ସଭା, ଅସ୍ଥାୟୀ ସଂସଦ, ରାଜ୍ୟ ସଭା ଏବଂ ଲୋକ ସଭାର ସଭ୍ୟ ଭାବରେ କାର୍ଯ୍ୟ କରିଥିଲେ । ୧୯୫୨ ମସିହାରେ ଅନଷ୍ଠିତ ହୋଇଥିବା ପ୍ରଥମ ସାଧାରଣ ନିର୍ବାଚନରେ ସେ ୧ମ ଲୋକ ସଭାକୁ ନିର୍ବାଚିତ ହୋଇଥିଲେ ।
ମେକ୍ସିକୋ ଉତ୍ତର ଆମେରିକାରେ ଥିବା ଏକ ଦେଶ। ସୁଚନା ଏହି ଦେଶଟି ଉତ୍ତର ଆମେରିକା ଓ ପାସିଫିକ୍ ମହାସାଗରର ସୀମାରେ ଇତିହାସ ଏହି ଦେଶର ପୁରାତନ ଅଧିବାସିମାନଙ୍କର ଚଳଣି ଉପରେ ଅନୁସନ୍ଧାନ କରିବାଦ୍ୱାରା ମିଳିଥିବା ତଥ୍ୟ ଅନୁସାରେ ସେମାନେ ମୁଖ୍ୟତ ଶୀକାର ଉପରେ ନିରଭର କରୁଥିଲେ।
ମୀନାକ୍ଷୀ ଦେବୀ  (୨୮ ମାର୍ଚ୍ଚ ୧୯୫୫ - ୨ ଜୁନ ୨୦୨୧) ଜଣେ ଗୀତିକବି, ଗାଳ୍ପିକା ଓ ଶିଶୁ ସାହିତ୍ୟିକା ଥିଲେ  । ସେ ଉତ୍କଳ ସାହିତ୍ୟ ସମାଜର ପ୍ରଥମ ମହିଳା ସାଧାରଣ ସମ୍ପାଦକ ଥିଲେ । ବ୍ୟକ୍ତିଗତ ଜୀବନ ମୀନାକ୍ଷୀ ଦେବୀ, ୧୯୫୫ ମସିହାରେ ପୁରୀ ଜିଲ୍ଲାର ଶ୍ରୀପୁରୁ‌ଷୋତ୍ତମପୁର ଶାସନଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ସଦାଶିବ ମିଶ୍ର ଜଣେ ସ୍ୱାଧୀନତା ସଂଗ୍ରାମୀ ଥିଲେ । ମାତାଙ୍କ ନାମ ଥିଲା କନକଲତା । ସ୍କୁଲ ସ୍ଥରରୁ ସେ ଖେଳ, ବକ୍ତୃତା, ସେବା ଆଦି କ୍ଷେତ୍ରରେ ଆଗଭର ଥିଲେ । ଶ୍ରେଷ୍ଠ ଗାଇଡ଼ ଭାବରେ ସେ ରାଷ୍ଟ୍ରପତି ପୁରସ୍କାର ଲାଭ କରିଥିଲେ । ସେ ଓଡ଼ିଆରେ ସ୍ନାତକୋତ୍ତର ଶିକ୍ଷାହାସଲ କରିଥିଲେ । ୧୯୮୦ରୁ ୧୯୮୩ ମସିହା ପର୍ଯ୍ୟନ୍ତ ସେ ଝାରସୁଗୁଡ଼ାର ଲକ୍ଷ୍ମୀନାରାୟଣ ମହାବିଦ୍ୟାଳୟରେ ଅଧ୍ୟାପନା କରିଥିଲେ । ୧୯୯୨ରୁ ୨୦୧୫ ମସିହା ପର୍ଯ୍ୟନ୍ତ ସେ ଶ୍ରୀ ରାମଚନ୍ଦ୍ର ଭଞ୍ଜ ଭେଷଜ ମହାବିଦ୍ୟାଳୟରେ ଇଣ୍ଡିଆନ କାଉନସିଲ ଅଫ ମେଡିକାଲ ରିସର୍ଚ୍ଚ (ଆଇସିଏମଆର)ର ଗବେଷଣା ସହକାରୀ ଭାବରେ କାର୍ଯ୍ୟ କରିଥିଲେ  । ସାହିତ୍ୟିକ ଜୀବନ ସେ ସାହିତ୍ୟର ବିଭିନ୍ନ ବିଭାଗରେ ଲେଖନୀ ଚାଳନା କରି ୨୦ରୁ ଅଧିକ ଗୀତିକବିତା, କ୍ଷୁଦ୍ରଗଳ୍ପ, ଶିଶୁ ନାଟକ, ଉପନ୍ୟାସ, ପ୍ରବନ୍ଧ ରଚନା କରିଥିଲେ । ସେ ମଧ୍ୟ [[ଆକାଶବାଣୀ କଟକ}ଆକାଶବାଣୀ]] ଏବଂ ଦୂରଦର୍ଶନର ସ୍ବୀକୃତିପ୍ରାପ୍ତ ଗୀତିକାର ଓ ନାଟ୍ୟକାର ଥିଲେ । ୨୦୧୯ ମସିହାରେ ସେ ଉତ୍କଳ ସାହିତ୍ୟ ସମାଜର ସମ୍ପାଦିକା ଭାବରେ ନିର୍ବାଚିତ ହୋଇଥିଲେ ।
ରାଉରକେଲା ବିମାନ ବନ୍ଦର,  ( : , : ) ରାଉରକେଲା ଶିଳ୍ପ ନଗରଠାରେ ଥିବା ଏକ ବେସରକାରୀ ବିମାନ ବନ୍ଦର  । ଏହା ରାଉରକେଲା ସହରରୁ ୬ କିଲୋମିଟର ଦୁରବର୍ତୀ ଛେଣ୍ଡ କଲୋନୀ ପାଖରେ ଅବସ୍ଥିତ । ଏହା ମୁଖ୍ୟତଃ ପରିଦର୍ଶନରେ ଆସୁଥିବା ବିଶିଷ୍ଟ ବ୍ୟକ୍ତି, ଭାରତୀୟ ଷ୍ଟିଲ ଲିମିଟେଡର ଅଧିକାରୀ ଓ ଅନ୍ୟ ବିଶିଷ୍ଟ ବ୍ୟକ୍ତିଙ୍କ ପାଇଁ ବ୍ୟବହୃତ ହୁଏ । ଏଠାରୁ କଲିକତାକୁ ମଧ୍ୟ ବିମାନ ଯାଇଥାଏ । ଇତିହାସ ଏହି ବିମାନ ରନୱେ ମୂଳତଃ ଟାଟା ଷ୍ଟିଲ କମ୍ପାନୀଦ୍ୱାରା ୧୯୫୦ରେ ନିର୍ମିତ ହେଇଥିଲା । ସୁନ୍ଦରଗଡ ଅଞ୍ଚଳରେ ଥିବା ଥିବା ଡ଼ୋଲୋମାଇଟ ଓ ଅନନ୍ୟ ଖଣିଜ ଦ୍ରବ୍ୟ ଉପରେ ସର୍ଭେ ଓ ପରିବହନ ବ୍ୟବସ୍ଥା ଦେଖିବାକୁ ଟାଟା ଷ୍ଟିଲର ଅଧିକାରୀମାନଙ୍କ ଯାତାୟତ ପାଇଁ ଏହା ନିର୍ମିତ ହେଇଥିଲା । ୧୯୬୧ ମସିହାରେ ଏହି ବିମାନ ବନ୍ଦର ଭାରତ ସରକାରଙ୍କ ଏୟାରପୋର୍ଟ ଅଥରିଟୀ  ଦ୍ୱାରା ଏହା ଅଧିଗ୍ରହଣ କରାଯାଇ ଏଠାରୁ ବାୟୁଦୂତ ବିମାନଦ୍ୱାରା ରାଞ୍ଚି ଓ କଲିକତା ମଧ୍ୟରେ ରାଉରକେଲା ଦେଇ ଦୈନିକ ବିମାନ ଚଳାଚଳ କଲା । ଆହୁରି ମଧ୍ୟ ରାଉରକେଲାରୁ ଭୁବନେଶ୍ୱରକୁ ମଧ୍ୟ ଏକ ବିମାନ ଚଳାଚଳ ୮୦ ଦଶକରେ ଆରମ୍ଭ ହେଇଥିଲା ।କିନ୍ତୁ ୯୦ ଦଶକରେ ତାହା ବନ୍ଦ ହେଇଯାଇଥିଲା । ୧୯୯୪ରେ ଭାରତୀୟ ଷ୍ଟିଲ ଅଥରୀଟୀ ଲିମିଟେଡ   ଏହି ବିମାନ ବନ୍ଦରର ପରିଚାଳନା ଭାର ପାଖରୁ ନେଇ ତାଙ୍କର ନିଜସ୍ୱ ଜେଟ ବିମାନ ପାଇଁ ବ୍ୟବହାର କରନ୍ତି । ୨୦୦୭ ମସିହାରୁ ପୁନର୍ବାର ତରଫରୁ ଏଠାରୁ ବିମାନ ଚଳେଇବା ପାଇଁ ଏହାର ଭିତ୍ତି ଭୂମି ନିରୀକ୍ଷଣ କରି ସନ୍ତୋଷ ପ୍ରକାଶ କରିଥିଲେ । ଏୟାର ଓଡ଼ିଶାର ବିମାନ ଏଠାରୁ ଝାରସୁଗୁଡ଼ା ଦେଇ ଭୁବନେଶ୍ୱର ଓ କଲିକତାକୁ ଦୈନିକ ବିମାନ ସେବା ଆରମ୍ଭ କରିଥିଲେ ମଧ୍ୟ ତାହା ପରେ ବନ୍ଦ ହେଇଗଲା ।
ନରେନ୍ଦ୍ର କୁମାର ନାୟକ  (ମୃତ୍ୟୁ: ୭ ମାର୍ଚ୍ଚ ୧୯୮୭) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଭାରତୀୟ କମ୍ୟୁନିଷ୍ଟ ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ନରେନ୍ଦ୍ର ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୫୨ ମସିହାରେ ସ୍ୱାଧୀନ ଭାରତର ପ୍ରଥମ ଓଡ଼ିଶା ବିଧାନ ସଭା ନିର୍ବାଚନରେ ସେ ଅନୁଗୋଳ ବିଧାନ ସଭା ନିର୍ବାଚନ ମଣ୍ଡଳୀରୁ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ନରେନ୍ଦ୍ର କୁମାର ନାୟକଙ୍କ ବାପାଙ୍କ ନାମ ଅକ୍ଷୟ କୁମାର ନାୟକ ଓ ପତ୍ନୀଙ୍କ ନାମ ଲଳିତା ନାୟକ । ତାଙ୍କର ଶିକ୍ଷାଗତ ଯୋଗ୍ୟତା ମାଟ୍ରିକ୍‌ରୁ କମ ଥିଲା । ରାଜନୈତିକ ଜୀବନ ନରେନ୍ଦ୍ର ଓଡ଼ିଶା ରାଜନୀତିରେ ଭାରତୀୟ କମ୍ୟୁନିଷ୍ଟ ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ନରେନ୍ଦ୍ର କୁମାର ନାୟକ ୧୯୮୭ ମସିହାର ମାର୍ଚ୍ଚ ମାସ ୭ ତାରିଖରେ ମୃତ୍ୟୁବରଣ କରିଥିଲେ ।